Novial (nov-, nuwe + IAL, international auxiliary language Engels vir internasionale hulptaal) is 'n kunsmatige taal geskep deur Professor Otto Jespersen, 'n Deense taalkundige wat voorheen deel van die Ido beweging was. Hy het Novial geskep om 'n internasionale hulptaal te wees. Die doel van die taal was om internasionale kommunikasie en vriendskap te bevorder, sonder om enige iemand se moedertaal te vervang. Die taal se woordeskat is hoofsaaklik op germaanse en romaanse tale gebaseer. (Onse vader in die hemel) Nusen Patro kel es in siele, mey vun nome bli sanktifika, mey vun regno veni, mey vun volio eventa sur tere kom in siele. Dona a nus disidi li omnidiali pane, e pardona a nus nusen ofensos kom anke nus pardona a nusen ofensantes, e non dukte nus en li tento ma fika nus liberi fro li malum. Sien gerus Wikipedia se uitgawe in Novial An International Language: Prof. Otto Jespersen se 1928 boek wat Novial voorgestel het. Novial Lexike: Tweetalige woordebooek van Novial na Engels, Fraans en Duits. Novial Wiki Book: 'n Novial kursus vir beginners.


Die naam Dione kan gebruik word om na een van die volgende te verwys: Dione (mitologie), een van die godinne van die Griekse mitologie. Dione (maan), een van die natuurlike satelliete van die planeet Saturnus.


Die Gewone Melba is 'n klein (lengte: 12 – 14 cm) kleurvolle voëltjie wat maklik die oog vang wanneer dit rondbeweeg tussen doringbosse en struike. Veral die mannetjie is kenmerkend met 'n rooi gesig, groen bors en gespikkelde onderlyf. Die gewone melba word gewoonlik in pare of klein familiegroepe aangetref. Hulle boer in swerms wanneer hulle nie nes maak nie. Die mannetjie se gesig en bo-keel is helder rooi, met 'n grys bo-kroon en nek. Sy onderlyf is gespikkeld met swart en wit dwarsstrepe. Sy bekkie vertoon rooierig. Die wyfie het 'n soortgelyke uiterlike, maar haar hele gesig en nek is grys, met 'n swart bekkie. 'n Onvolwasse melba het 'n uitgewaste olyfkleur op sy kop en keel, met 'n swart bekkie swart en rooibruin oë. Die melba verkies digte doringbosse of lang gras in Acacia-savanne, rivieroewers en bosse in droë dele. Die gewone melba kom voor in Afrika; Suid van die Sahara en is wydverspreid in suidelike Afrika, uitgesluit die Kaap suid van die Oranjerivier en die Vrystaatse hoëveld.


Gilles Deleuze (18 Januarie 1925 – 4 November 1995) was 'n Franse filosoof van die laat 20ste eeu. Vanaf die vroeë 1960's tot en met sy dood het hy vele belangrike werke gelewer, waaronder Capitalisme et Schizophrénie: Anti-Oedipus (1972) en Mille Plateaux (1980), beide geskryf saam met Félix Guattari. Sy hoofonderwerpe is filosofie, letterkunde, film, en kuns. Sy boeke Différence et répétition (1968) en Logique du sens (1969) het Michel Foucault gelei om te sê dat "eendag, miskien, sal hierdie eeu Deleuzian genoem word." (Deleuze, aan die ander kant, het gesê Foucault se kommentaar was "a joke meant to make people who like us laugh, and make everyone else livid.") Deur Gilles Deleuze: Empirisme et subjectivité (1953). Trans. Empiricism and Subjectivity (1991). Nietzsche et la philosophie (1962). Trans. Nietzsche and Philosophy (1983). La philosophie critique de Kant (1963). Trans. Kant's Critical Philosophy (1983). Proust et les signes (1964, 2nd exp. ed. 1976).


Ruimtependeltuig Challenger (NASA-kenteken: OV-099) was 'n Amerikaanse ruimtependeltuig en die tweede ruimtependeltuig wat deur NASA in diens geneem is. Dit het in 1986 kort ná lansering ontplof en die lewe van al sewe insittendes geëis. Die tragiese ongeluk is regstreeks deur miljoene mense op televisie aanskou. Die Challenger het die eerste keer op 4 April 1983 gevlieg. Die ruimtependeltuig het 9 suksesvolle vlugte voltooi. Gedurende sy tiende missie op 28 Januarie 1986 het dit opgebreek, waartydens al sewe bemanningslede gesterf het. Die gebeure staan as die Challenger-ramp bekend. Die Challenger is later deur die Ruimtependeltuig Endeavour vervang. Die naam van hierdie tuig kom van 'n Britse navorsingskip, die HMS Endeavour, waarop James Cook sy eerste ontdekkingsreis na die suidelike Stille Oseaan onderneem het. 10 vlugte in totaal Challenger-ramp Ruimtependeltuig Ruimtependeltuig Discovery Ruimtependeltuig Enterprise Ruimtependeltuig Columbia Ruimtependeltuig Atlantis Ruimtependeltuig Endeavour HAT Taal-en-feitegids, Pearson, Desember 2013, ISBN 978-1-77578-243-8 Ruimtetuie http://science.ksc.nasa.gov/shuttle/resources/orbiters/challenger.html


Ellispark-stadion (tans bekend as Emirates Airline Park weens borgskapredes) is ’n stadion wat in Johannesburg, Gauteng, Suid-Afrika, geleë is. Die Rugbywêreldbeker 1995-eindstryd, waar die Springbokke geseëvier het, het hier plaasgevind. Dié groot stadion was die land se modernste toe dit in 1982 opgegradeer is om vir bykans 60 000 toeskouers voorsiening te maak. Vandag word beide sokker- en rugbywedstryde daar gespeel en word dit ook gebruik vir ander groot geleenthede, soos onder andere opelugkonserte en geloofsbyeenkomste. Die enigste tyd wat daar nie rugby gespeel is op die veld nie, was tydens die 1980- en 1981-seisoene toe die stadion opgegradeer is. Die stadion is genoem na mnr. J.D. Ellis wat die grond vir die bou van die stadion beskikbaar gestel het. Liga-, provinsiale en internasionale rugbywedstryde is al in die stadion gespeel. Bekende sokkerspanne soos Manchester United en Arsenal F.C. het al hier sokkerwedstryde gespeel. Ellispark-stadion is die middelpunt van ’n sportsentrum in die suidooste van Johannesburg waar dit begrens word deur die Johannesburgstadion (atletiek), die Standard Bankstadion (tennis) en ’n Olimpiese-standaard swembad.


William Webb Ellis (* 24 November 1806 – † 24 Januarie 1872) word dikwels beskou as die vader van Rugby. Die storie oor hoe hy die spel begin het word deur baie in twyfel getrek. Sy naam is nietemin in die verhaal oor die ontstaan van rugby gevestig en is sy naam verewig in die Webb Ellis-beker wat aan die wenners van die Rugbywêreldbeker oorhandig word. Selfs al was Webb Ellis die eerste om die hardloop met die bal in die hand te begin, was dit nie hierdie aksie wat gelei het tot skei van voetbal as 'n sport in twee onderafdelings nie. Daardie skeiding het eers later gebeur toe die stigters van sokker besluit het om die lak van 'n speler deur hom op sy skeen te skop te verbied. Die tradisionele spelers het dit as 'n onmanlike reël beskou. William is gebore in Salford, Lancashire, (ander bronne beweer egter dit was in Manchester). Web Ellis het self in 'n sensus gesê dat hy in Manchester gebore is in 'n sensus-opname van 1851 aangesien hy daarheen verhuis het.


David Kuijers is 'n Suid-Afrikaanse skilder. Kuijers is gebore op 30 Maart 1962 in Vanderbijlpark, naby Johannesburg. Sy ouers is Nederlandse immigrante. Sy pa was ook 'n kunstenaar en het David van 'n vroeë ouderdom aangemoedig om te teken en te skilder. Hy voltooi sy opleiding aan die Skool vir Kuns, Musiek en Ballet in Pretoria. In 1980 behaal hy 'n onderskeiding in grafika sowel as die beste skilder van die jaar toekenning aan die skool. Nadat hy 'n kort tydperk as 'n letterskilder gewerk het, het hy 'n grafika ontwerpersdiploma aan die Kaapstad Technikon voltooi met illustrasie as hoofvak. Hy gradueer in 1989, en die ontwerper/illustreerder meriete sertifikaat word aan hom toegeken. Kuijers het 'n tyd as vryskut ontwerper en illustreerder gewerk, maar is nou 'n voltydse kunstenaar. Bibliografie : D. Kuijers paints the town, D. Kuijers, 2002, ISBN 0-620-28975-9.


Die Keltiese kruis kombineer die Christelike kruis met 'n sirkel wat die kruispunt omring. Dit is die simbool van die Keltiese Christendom, alhoewel dit moontlik 'n voor-Christelike oorsprong het. In die Keltiese gebiede van Brittanje, Ierland en Bretagne is sedert die 7de eeu baie vrystaande loodregte kruise opgerig. Sommige van hierdie Keltiese kruise bevat opskrifte met runeskriftekens. Van die vrystaande kruise het in Cornwall en Wallis, op die eiland Iona, op die Hebrides en in Ierland bewaar gebly. Ander steenkruise is in Cumbria en in die Skotse Grensgebiede (Scottish Borders) te vinde, alhoewel sommige van hulle deel uitmaak van die Angel-Saksiese tradisie van kruisoprigting. Die bekendste vrystaande kruise is die Kruis van Wells (graafskap Meath, Republiek van Ierland) en die kruise van Monasterboice (graafskap Louth). Keltiese kruise word ook dikwels op Engelse begraafplase gevind, alhoewel die oorledenes dikwels nie van Keltiese afkoms is nie. Daar is talle voorbeelde van kruise met 'n sirkel, selfs uit die voor-Christelike tydperk. Die kruise, wat dikwels "sonkruise" genoem word, is in die heidense Noordwes-Europa (waar dit tot die simbool van die Nordiese god Odin ontwikkel het), in die Pireneë en op die Iberiese Skiereiland opgerig.


Audioscrobbler is 'n bedryf, gestig deur Richard Jones, wat gerig is op die analisering van die luistergedrag van mense wat musiek op rekenaars luister. Die Last.fm-projek is tans die enigste projek van Audioscrobbler. Hoofartikel: Last.fm. Last.fm is die resultaat van 'n fusie van die oorspronklike Audioscrobblermusieksisteem en www.last.fm. Dit is 'n gratis diens met die doel om data te versamel ten opsigte van mense wat op die diens ingeteken is se luistergewoontes, en dit dan te verwerk in inligting en statistieke. Via spesiale sagteware kan die program die titel en kunstenaar aflei van die musiek wat op 'n digitale mediaspeler op die rekenaar gespeel word, en dit dan in die databasis opskryf. Hierdie gegewens word dan behou en op die Internet gepubliseer, waar verskillende mense deur middel van musieksmaak met mekaar kan kommunikeer. Die webwerf beskik ook oor 'n gesofistikeerde privateboodskapfunksie waarmee enige persoon 'n ander kan kontak. Op hierdie manier word musiek versprei en kan mense in aanraking kom met minder bekende musiek deur te soek na gieliefde genres. Last.fm het in die luistergedrag van miljoene gebruikers baie verandering teweeggebring, en het al 'n Europrix-toekenning ontvang vir beste multimediaprojek.


Anilingus, oftewel anaal-orale kontak of anaal-orale seks, wat in Engels en talle ander tale as rimming bekend staan, is afgelei van die Latynse woorde "anus" en "lingua" en dui op die seksuele daad waarby daar kontak is tussen die anus of perineum van een persoon, hetsy 'n man of vrou, en die mond, waarby ingereken die tong en lippe, van 'n ander persoon, hetsy 'n man of 'n vrou. Anilingus behels 'n verskeidenheid tegnieke wat daarop gemik is om die anale gebied te stimuleer en sluit soen, lek en die in- en uitbeweeg by die anale opening van die tong in. Genot van anilingus word verkry van die sensitiewe senu-eindes rondom die anale opening, wat gewoonlik deur die tong en lippe, maar soms ook deur die tande, gestimuleer word. Die genot kan so hewig wees, dat dit in sommige gevalle op sigself tot 'n orgasme kan lei. Daar kan baie gesondheidsprobleme wees wat die gevolg is van onveilige anilingus, weens die teenwoordigheid van bakterie, virusse en parasiete op of in die anus of rektum.


FSV Oggersheim is 'n sportklub uit Ludwigshafen am Rhein in die deelstaat Rynland-Palts in Duitsland, veral bekend vir sy sokkerafdeling. Die klub beskik ook oor 'n tafeltennisafdeling. Oggersheim is 'n voorstad van Ludwigshafen. Die klub is in 1913 gestig as VfR 1913 Oggersheim . In 1937 het die klub met SC Eintracht Oggersheim saamgesmelt om SpVgg Oggersheim te vorm. 'n Jaar later het die klub se naam verander na Gemeinschaft für Leibesübungen Oggersheim. Na die Tweede Wêreldoorlog is die klub heropgerig as ASV Oggersheim. In 1949 is die huidige naam aangeneem (sonder die Ludwigshafen, wat in 2005 by die naam gevoeg is – sien hieronder). Na die promosie na die Oberliga Suidwes is Oggersheim die klub wat op die hoogste vlak meeding van al die klubs in Ludwigshafen. Oggersheim poog sedert sy promosie om ook die gewildste klub te word: Die klub het sy intrek geneem in die Südweststadion, die grootste stadion in die stad en verder die naam “Ludwigshafen” by sy amptelike naam en op sy logo gevoeg. Die klub waarmee Ludwigshafen tradisioneel verbind is, SV Suidwes Ludwigshafen, speel tans in die Verbandsliga Suidwes.


Pauline Janet Smith (2 April 1882 – 29 Januarie 1959) word beskou as een van Suid-Afrika se grootste skrywers.[verwysing benodig] Pauline Janet Smith is op 2 April 1882 op Oudtshoorn gebore; die oudste dogter van Henry Urmson Smith en Jessie Milne. Beide haar ouers het omstreeks 1880 hier as immigrante vanaf Engeland aangekom. Min is van haar voorskoolse jare bekend maar gedurende 1888–1893 woon Pauline en haar suster, Dorothy, klasse by in 'n skoolkamer in Queenstraat (teenswoordige Baron van Reedestraat). Daarna word hulle deur verskeie goewernantes tuis onderrig. Een van hulle is 'n Me Hudson wat in 'n twee-verdieping huis in Queenstraat gewoon het. Haar vader was die eerste residensiële geneesheer in Oudtshoorn, en dien ook as burgemeester van die dorp vir een termyn. Op 'n stadium woon die gesin in 'n huis op die hoek van Voortrekker- en Hoogstraat. As kind vergesel sy dikwels haar pa op huisbesoeke aan die siekes in die distrik. Haar ervarings tydens hierdie besoeke is vergestalt in haar latere boeke. Gedurende 1894 woon sy en haar suster die Oudtshoorn Girl's School by in 'n vertrek van 'n gebou in Kerkstraat.


Sorina Erasmus is 'n Afrikaanse aktrise en sangeres. Haar debuutalbum, Engel met 'n Angel is in 2007 deur RMD vrygestel. Daarna het EMI twee verdere albums van haar vrygestel, genaamd: Hoezit my Tjomma, en die nuutste album, Ek watch jou. Sy speel die rol van die Witbank-flooze in SABC2 se sepie, 7de Laan. Sy was ook in KykNET se dramareeks Dryfsand te sien, waar sy die rol van die bibliotekaresse en dominatriks vertolk het. Engel met 'n Angel, 2007, RMD Hoezit my Tjomma, 2009, EMI Ek watch jou, 2011, EMI 7de Laan (TV-reeks) as Jessie of die Witbank-flooze Dryfsand (TV-reeks) as die bibliotekaresse en dominatriks Engel los nie haar angel by die huis, Beeld, 12 April 2008. Lys van Suid-Afrikaanse musikante Sorina se amptelike webtuiste Flooze van 7de laan (onderhoud) op YouTube Droomverlore Musiekvideo (van haar CD Hoezit my Tjomma) op YouTube Bruce en die Flooze Musiekvideo op Youtube saam Steve Hofmeyr op YouTube Bike Brieke Boogie Musiekvideo(van haar CD Ek watch jou) op YouTube Hoezit my tjomma musiekvideo (van haar CD Hoezit my tjomma) op YouTube


Hierdie artikel handel oor die Afrikaner Broederbond. Vir sy latere inkarnasie, sien Afrikanerbond (vereniging). Vir die politieke party wat in 1881 deur S.J. du Toit gestig is, sien Afrikanerbond (party). Die Afrikaner-Broederbond (AB) was tussen 1918 en 1994 ’n geheime, eksklusief wit en manlike Protestantse kultuurorganisasie in Suid-Afrika. Die oogmerke was om vooruitstrewende eensgesindheid onder Afrikaners te skep en Afrikanertradisies en die Afrikanerkultuur op alle lewensterreine te bevorder. Die organisasie is in 1918 deur H.J. Klopper, H.W. van der Merwe, D.H.C. du Plessis en ds. J.F. Naudé, vader van ds. Beyers Naudé. gestig. Die organisasie het tot 1920 as Jong Zuid Afrika bekend gestaan, waarna dit amptelik na die Afrikaner Broederbond hernoem is. Die Broederbond was lank ’n politieke twisappel nadat genl. J.B.M. Hertzog dit in die jare dertig as eerste minister aangeval het en die volgende eerste minister, genl. J.C. Smuts, dit in die jare veertig gedoen het. In Desember 1944 is staatsamptenare verbied om lid te wees en die verbod het bly staan tot na die Nasionale Party in 1948 die bewind oorgeneem het.


In die veld van kragopwekking is 'n kragopwekker (of elektriese generator) 'n toestel wat meganiese energie omskakel in elektriese energie. Die omgekeerde omskakeling van elektriese energie na meganiese energie word deur 'n motor gedoen; elektriese motore en generatore het verskeie ooreenkomste. 'n Generator forseer elektrone in die spoel om deur 'n eksterne elektriese stroombaan te vloei. Dit stem in 'n sekere mate ooreen met 'n waterpomp, wat watervloei genereer, maar nie die water self skep nie. Die bron van meganiese energie kan 'n suier- of turbine stoomenjin, vallende water deur 'n turbine of waterwiel, binnebrandmotor, 'n windturbine, 'n handslinger, saamgeperste lug, of enige ander bron van meganiese energie wees. Hierdie artikel is ’n saadjie. Voel vry om Wikipedia te help deur dit uit te brei.


Menseregtedag is 'n dag wat die regte van mense gedenk. In sommige lande, soos Suid-Afrika, word dit as 'n openbare vakansiedag gevier. Menseregtedag in Suid-Afrika word jaarliks op 21 Maart gedenk ter nagedagtenis aan die Sharpeville-slagting. Die eerste Menseregtedag in Suid-Afrika is op 21 Maart 1995 gehou. Menseregtedag, soos deur die Verenigde Nasies ingestel, word in die res van die wêreld op 10 Desember gevier. Aartsbiskop Desmond Tutu het in 1979 gesê: "We should all have the freedom to become fully human". Menseregte Lys van openbare vakansiedae in Suid-Afrika "Menseregtedag" (in Engels). Suid-Afrikaanse menseregtekommissie. Geargiveer vanaf die oorspronklike op 4 Januarie 2007. Besoek op 15 Desember 2006. Hierdie artikel is ’n saadjie. Voel vry om Wikipedia te help deur dit uit te brei.


Uraan-235 (U-235) is 'n isotoop van uraan wat ongeveer 0,72% van natuurlike uraan beslaan. Anders as uraan-238 is hierdie isotoop kernsplytbaar; dit kan wel onderhou word deur die splitsing van atoomkerne in 'n kernkettingreaksie. U 92 235 → 7.038 × 10 8   y α Th 90 231 → 25.52   h β − Pa 91 231 → 3.276 × 10 4   y α Ac 89 227 { → 21.773   y 98.62 % β − Th 90 227 → 18.718   d α → 21.773   y 1.38 % α Fr 87 223 → 21.8   min β − } Ra 88 223 → 11.434   d α Rn 86 219 Rn 86 219 → 3.96   s α Po 84 215 → 1.778   ms α Pb 82 211 → 36.1   min β − Bi 83 211 { → 2.13   min 99.73 % α Tl 81 207 → 4.77   min β − → 2.13   min 0.27 % β − Po 84 211 → 0.516   s α } Pb ( stabiel ) 82 207 {\displaystyle {\begin{array}{r}{\ce


Die Umgenirivier (Engels: Umgeni River), of Mgeni in Zoeloe, is 'n rivier in KwaZulu-Natal, Suid-Afrika. Die Albert Falls-dam, Midmardam en Howickwaterval is in die Umgenirivier. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Airopos II (Grieks: Ἀέροπος Β), uit die Argeïese Dinastie, was van 399 tot 393 v.C. koning van Masedonië. Die eerste drie jaar was hy die voog van Orestes, die seun van Archelaos I, en vir die res van die tyd het hy alleen regeer. Hy is opgevolg deur sy seun Pausanias. Diodorus Siculus, xiv. 37, 84; Dexippus, ap. George Syncellus p. 263, a.; komp. Polyaenus ii. 1. § 17. Hierdie artikel is vertaal vanuit die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Black Noise is 'n hip-hop musiekgroep van die "Cape Flats" in Kaapstad, Suid-Afrika wat in 1988 deur Emile Jansen gestig is. Stone Garden Soldiers, 2010 Getcha on the floor, 2005 CALABASH MUSIC Jam Sessions, 2004 Rotational High, 2003 INTEGRAL/BOWLINE Talk To Me single, 2003 INTEGRAL Rotational High single, 2003 Circles of Fire, 2000 Wat van die goeie nuus? vra Black Noise-sanger, Rapport, 15 September 2002. Lys van Suid-Afrikaanse musiekgroepe Black Noise se amptelike webtuiste Geargiveer 28 April 2010 op Wayback Machine Hierdie artikel is ’n saadjie. Voel vry om Wikipedia te help deur dit uit te brei.


In termodinamika, is termodinamiese ewewig die toestand van 'n termodinamiese stelsel wanneer termiese ewewig, meganiese ewewig, stralingsewewig, en chemiese ewewig bereik word. Klassieke termodinamika handel oor die dinamiese ewewigstoestande. Die plaaslike toestand van 'n stelsel by termodinamiese ewewig word bepaal deur die waardes van die intensiewe parameters, soos druk, temperatuur, ensovoorts. Termodinamiese ewewig word spesifiek deur die minimum termodinamiese potensiaal gekenmerk, soos die Helmholtz vrye energie, d.i. die stelsel teen 'n konstante temperatuur en volume: A = U - TS; of met die Gibbs vrye energie, d.i. die stelsel teen 'n konstante druk en temperatuur: G = H - TS. Hierdie artikel is ’n saadjie. Voel vry om Wikipedia te help deur dit uit te brei.


Olënpark (ook bekend as Profertpark) is 'n stadion in Potchefstroom wat vir rugby en sokker gebruik word. Dit kan ongeveer 22 000 toeskouers akkommodeer. Die Luiperds en die Pampas XV gebruik die stadion as hulle tuisveld. Lys van stadions in Suid-Afrika Hierdie artikel is ’n saadjie. Voel vry om Wikipedia te help deur dit uit te brei.


Die Alster is 'n klein riviertjie in die noorde van Duitsland wat deur die deelstate Hamburg en Sleeswyk-Holstein loop. Die Alster ontspring in die stad Henstedt-Ulzburg in Sleeswyk-Holstein en mond na 56 kilometer in Hamburg in die Elbe uit. Die rivier vorm in die hart van Hamburg die Alstermeer (Alstersee), 'n kunsmatige meer wat uit die Binne-Alster (Binnenalster) en die Buite-Alster (Außenalster) bestaan. Hierdie artikel is ’n saadjie. Voel vry om Wikipedia te help deur dit uit te brei.


Yehuda Amital, Hebreeus: יהודה עמיטל, gebore as Yehuda Klein, (Oradea, Roemenië, 31 Oktober 1924 – Jerusalem, 9 Julie 2010) was 'n Israelse Ortodoks-Judaïstiese rabbi en politikus. Amital het die Sjoa oorleef en het in die Israelse Onafhanklikheidoorlog van 1948 geveg. Na die Sesdaagse Oorlog van 1967 het hy 'n jesjiwa (Torah-skool), die Yeshivat Har Etzion, wat op die Wesoewer by Betlehem geleë is, gestig. In 1988 het hy 'n politieke party begin, die linkse en religieus-sionistiese Meimad, waarvan hy die voorsitter was. Van 1995 tot 1996 was hy minister sonder portefeulje in 'n kabinet van eerste minister Shimon Peres. Dit is besonders dat hy ten spyte van sy ministerskap nie 'n lid van die Knesset was nie. (en) Yehuda Amital, webwerf van die Knesset. Hierdie artikel is ’n saadjie. Voel vry om Wikipedia te help deur dit uit te brei.


Sjamanisme is ’n praktyk waarin die beoefenaar ’n ander werklikheid binnegaan om met die geesteryk kontak te maak en hierdie bosintuiglike energieë na sy eie wêreld te herlei. ’n Sjamaan word beskou as iemand wat toegang tot en ’n invloed in die wêreld van goeie en bose geeste het. Hy raak gewoonlik in ’n beswyming tydens ’n ritueel en het ’n vermoë tot waarsêery en heling. Die woord "sjamaan" kom waarskynlik uit die Toengoesiese taal Evenki van Noord-Asië. Volgens die Finse etniese taalkundige Juha Janhunen kom die woord in al die Toengoesiese tale voor en niks weerspreek die aanname dat dit ook in Proto-Toengoesies aangetref is en wortels het wat oor twee millenniums strek nie. Die term het in die Weste bekend geword nadat Russiese magte die sjamaanse Kazanse Khanaat in 1552 verower het. Die term "sjamanisme" is die eerste keer deur Westerse antropoloë gebruik as eksterne waarnemers van die antieke godsdiens van die Turke en Mongole, sowel as dié van die naburige Toengoesies- en Samojeeds-sprekende volke.


Die heelal word gedefinieer as alles wat fisies bestaan: ruimte en tyd in hul geheel; alle vorms van materie, energie en momentum, asook die fisiese wette en konstantes wat hulle bepaal. Huidige interpretasies van sterrekundige waarnemings dui daarop dat die heelal ongeveer 13.73 miljard (13.73×109) jaar oud is en dat die radius van die waarneembare heelal ten minste 46.5 miljard ligjare (diameter = 93×109 = 8.80×1026 meter) is. Die radius van die heelal word soos volg bepaal: volgens berekeninge is die verste waarneembare sterre ongeveer 13.73 miljard ligjaar ver. Dit beteken egter nie dat dit die heelal se radius is nie - dit is slegs die afstand na die sterre toe die lig by hulle weggetrek het 13.73 miljard jaar gelede. Indien aanvaar word dat die heelal steeds versnellend uitbrei (kyk Donker materie) is die heelal in werklikheid vandag al baie groter as 13.73 miljard ligjaar. Die berekende syfer is 46.5 miljard ligjaar (of 93 miljard ligjaar in diameter). Die heelal se radius is dus 46.5 - 13.73 = 32.8 miljard ligjaar groter as wat waargeneem word. In werklikheid weet ons nie of die heelal nou nog uitbrei nie.


Peleus (Grieks: Πηλεύς) was ’n held in die Griekse mitologie en die pa van Achilles. Hy was die seun van Aiakos, die koning van Aigina en Endeïs. Hy en sy broer Telamon was vriende van Herakles en was in sy ekspedisie teen die Amasones, sy oorlog teen koning Laomedon, en saam met hom in sy soektog na die Heilige Graal. Peleus en Telamon het hul halfbroer Phokos doodgemaak, waarskynlik in ’n jagongeluk, en het gevlug om straf vry te spring. In Phthia is Peleus deur Eurytion gereinig vir Phokos se dood. Hy is daarna met Antigone, Eurytion se dogter, getroud. Peleus het Eurytion egter per ongeluk tydens ’n jagtog doodgemaak en van Phthia weggevlug. Hy is in Iolkos deur Akastos gereinig vir die dood van Eurytion. Astydameia, Akastos se vrou, het verlief geraak op Peleus, maar hy het haar weggewys. Uit vergelding het sy ’n boodskap na Antigone gestuur dat Peleus met Akastos se dogter gaan trou; waarop Antigone haarself hang. Daarna het Astydameia vir Akastos vertel dat Peleus haar probeer verkrag het.


Dozi (gebore Hendrik Opperman op 23 Maart 1964) is 'n Suid-Afrikaanse sanger wat oor kultuurgrense bekend is vir sy Afrikaanse, Engelse en Zoeloe optredes. Van sy treffers sluit in: Ou Ryperd ('n heropname), Tussen Jou en My, Staan Net 'n Bietjie Stil en Maybe my Baby. Dozi is gebore in Hluhluwe in Natal en het al op 'n vroeë ouderdom begin sing. In 1999 word sy eerste album, "Mercy", vrygestel. Die album is in Zoeloe opgeneem. Sy tweede album, "Op Aanvraag", word in 2001 in Afrikaans uitgegee. Albums vrygestel: Mercy, 1999 (debuut album) Op Aanvraag, 2001 Storm op die Horison, 2001 Siyaya... Ons gaan, 2003 Rockin' the world, 2003 Dozi Live in the Rendezvous (DVD), 2004 Kruispad, 2004 Grootste Treffers, 2006 Kom ´n Bietjie Binne, 2006 Wat Kom Nou?, 2007 Creedence Clearwater Revival, 2008 Voel So Reg, 2009 It Takes Two (saam met Nianell), 2009 Voel so reg, 2009 Terug by die begin, 2011 Rockin' The World 2 (CD), 2012 Lys van Suid-Afrikaanse musikante Dozi se amptelike webtuiste Tussen Jou En My op YouTube


Ahasveros, ook bekend as Xerxes I van Persië of Xerxes die Grote, (uitspraak ˈksɛrksɛs; خشایارشا, Ḫšayāršā, uitspraak xʃajaːrʃaː); was die vierde Zoroastristiese koning van konings van die Achaemenidiese Ryk. Die naam Ahasveros is ekwivalent aan sy Griekse naam Xerxes, aangesien albei afgelei is van Khasjajarsja in die Ou-Persiese taal. Die vorm Xerxes het egter nie tradisioneel in westerse bybels verskyn nie, maar is eerder aangedui as Ahasveros (of Ahasuerus in Engels). Baie ander vertalings en parafrases het wel die naam Xerxes gebruik. Die naam Xerxes is aan ons oorgelewer uit die Grieks, Ξέρξης. Die westerse naam Ahasveros is afgelei van 'n gelatiniseerde vorm van die Hebreeus ʼĂḥašwērôš (אחשורוש), wat 'n Hebreeuse artikulering is van die Babiloniese Agsjijarsjoe: hierdie sowel as die Griekse Ξέρξης is weergawes van die Ou-Persiese Xšajāršā (of Khsajârsjâ). Hierdie transliterasie het dus vorm aangeneem namate die naam oorgedra is van een taal na die ander, in 'n westelike rigting vanuit Persië, totdat dit in westerse bybelvertalings opgeneem is. Onmiddellik na beslaglegging op die koningskap het Darius I van Persië (seun van Hystaspes) getrou met Atossa, dogter van Kores die Grote.


Snow White and the Seven Dwarfs is die wêreld se eerste vollengte tekenprent. Dit is in 1937 deur The Walt Disney Company vervaardig. Net soos Walt Disney se kortfilms was Snow White 'n reuse-sukses. (en) Barrier, Michael (1999). Hollywood Cartoons: American Animation in Its Golden Age. New York.: Oxford University Press. p. 229. ISBN 0-19-516729-5. "Snow White and the Seven Dwarfs (1937)" (in Engels). Box Office Mojo. 17 Augustus 1993. Geargiveer vanaf die oorspronklike op 14 Julie 2019. Besoek op 1 April 2010.


Mamoudzou is sedert 1977 die hoofstad en grootste stad van Mayotte, 'n oorsese gebied van Frankryk in die Indiese Oseaan. Die stad het 'n bevolking van 57 281 in 2011 gehad en 'n oppervlakte van 41,94 km². Wikimedia Commons het meer media in die kategorie Mamoudzou. (fr) Amptelike webwerf Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel behoort versmelt te word met Ekonomiese geskiedenis van Suid-Afrika. Die geskiedenis van die ekonomiese ontwikkeling van Suid-Afrika het begin toe vryburgers in 1657 aan die Kaap ingestel is en dit gevolglik van ’n verversingspos tot ’n kolonie begin ontwikkel het. Teen die tyd toe die Nederlands-Oos-Indiese Kompanjie ten einde geloop het (1795), het hierdie koloniste die binneland tot by die Groot-Visrivier oopgestel. Daarna is daar in ’n noordelike rigting uitgebrei tot 1860, toe die twee Trekkerrepublieke die gebied tussen die Oranje- en die Limpoporivier gekoloniseer het. Gedurende hierdie twee eeue van Europese uitbreiding en ekonomiese ontwikkeling het Suid-Afrika hoofsaaklik uit ’n aantal boederynedersettings bestaan waar die mense die landbou en veeboerdery beoefen het. As gevolg van die swak verbindinge in hierdie uitgestrekte gebied, het die ekonomiese ontwikkeling van die Kaapkolonie, Natal en die Trekkerrepublieke betreklik langsaam plaasgevind. Alhoewel die Kompanjie se vernaamste belang die behoud van die verversingspos aan die Kaap was, was hy ook verantwoordelik vir die vryburgerbevolking wat by die hawe en in die westelike en oostelike distrikte gevestig was.


Huningue (Elsasser Duits: Hinige en Héninga, Duits: Hüningen) is 'n dorp en munisipaliteit in die Franse kanton Huningue in die arrondissement Mulhouse in die département Haut-Rhin in die région Grand Est. Die drielandenedersetting lê aan die wesoewer van die Ryn-rivier, wat o.a. hier die grens met Duitsland asook vir 'n stukkie met Switserland vorm. Aan die oosoewer lê die Duitse dreilandestad Weil am Rhein en aan die suidoosoewer asook in die suide aan die wesoewer die Switserse dreilandestad Basel. Westelik lê die Franse grensnedersetting Saint-Louis. Die munisipale gebied het sowat 6 000 inwoners (2009) en 'n oppervlakte van 2,9 km². (fr) Die amptelike webwerf van die munisipaliteit Hierdie artikel is ’n saadjie. Voel vry om Wikipedia te help deur dit uit te brei.


Gözleme is 'n dun pita brood van Yufka-deeg wat gevul word met 'n gekruide vulsel en is 'n gunsteling in die Turkse kookkuns. Die deeg word gemaak van koekmeel, water en sout (sommige resepte het 'n klein bietjie gis by) en word dan in 'n bal gevorm. Na die deeg vir ongeveer 'n halfuur onder 'n klam lap gelê het, word die balle met 'n dun koekroller uitgerol tot plaatgrootte pannekoeke. Die een helfte van die koek word dan bedek met 'n vulsel en dan word die koek toegevou en om die rande toegeknyp. Die Gözleme word sonder baie olie/vet op 'n Sac, 'n effe konvekse plaat, gebak. Tradisioneel was hulle gebak op 'n warm steen of in 'n droë pan. Na ongeveer vyf minute word die koek omgedraai en vir 'n verdere vyf minute gebak. Voor die Gözleme bedien word, word dit met 'n lagie gesmelte botter gesmeer. Die gewildste weergawe is Peynirli Gözleme met 'n feta kaas, spinasie en kruie vulsel. Ander vulsels wat gebruik word, is aartappels of sterk gekruide gemaalde lamsvleis.


Ariarathes VI Epiphanes Philopator (Grieks: Ἀριαράθης Ἐπιφανής Φιλοπάτωρ) was van 130/126 v.C tot 116/111 v.C koning van Kappadosië. Hy was die jongste seun van Ariarathes V. Sy ma, Nysa, het al haar ander kinders vermoor om die mag vir haarself te kan hou. Die jong seun is egter gered en sy ma doodgemaak. Hierdie feite was genoeg beweegrede vir Mithridates V van Pontus om beheer oor Kappadosië te probeer oorneem. Met dié vooruitsig het hy sy dogter Laodice met Ariarathes laat trou. Dit was egter nie genoeg om Kappadosië in ’n satellietstaat van Pontus te verander nie en Mithridates Euergetes se seun, Mithridates VI, het Ariarathes toe laat vermoor. Ná sy dood is die koninkryk vir ’n kort rukkie deur sy weduwee regeer, en toe is dit beset deur Nicomedes III van Bitinië, wat met haar getrou het. Nicomedes III is egter gou daarna vervang deur Mithridates VI van Bitinië, wat Ariarathes VII, ’n seun van Ariarathes VI, op die troon geplaas het. Hazel, John; Who's Who in the Greek World, "Ariarathes VI", 1999 Head, Barclay;


Ariarathes VIII Epifanes (Grieks:Ἀριαράθης Ἐπιφανής) was van 101 v.C tot 96 v.C en weer in 95 v.C. koning van Kappadosië. Hy was die tweede oudste seun van Ariarathes VI en sy vrou, Laodice, en het in 101 v.C. die troon bestyg nadat die Kappadosiese adel in opstand gekom het teen koning Mithridates VI van Pontus en sy agtjarige seun, Ariarathes IX, wat hy op die troon geplaas het. Mithridates het Ariarathes egter in 96 v.C. uit die koninkryk verdryf en sy seun op die troon teruggeplaas. Hy het aan die Romeinse Republiek voorgegee dat die seun ’n derde seun van Ariarathes VI en Laodice was. Die Romeine het egter aan die Kappadosiërs hul vryheid gegee en in 95 v.C. gelas dat Ariarathes IX van die troon gesit word. Ná ’n kort periode van direkte regering deur Pontus en ’n kort herstel van Ariarathes VIII se bewind, het die Romeine probeer om die republiek te herstel. Die Kappadosiërs wou egter ’n koning hê.


Die NG gemeente Livingstone was 'n gemeente van die Nederduitse Gereformeerde Kerk op die dorp met dieselfde naam in Noord-Rhodesië wat in 1946 van NG gemeente Lusaka afgestig het, maar na Zambië se onafhanklikwording weer by die moedergemeente ingelyf is. Die dorp en omgewing word nou deur die leraar van die gemeente in Lusaka bedien en hou elke eerste en derde Sondag van die maand 'n erediens in die Sun-hotel by die Victoria-waterval. Charl Cilliers Colyn, 1947–1948 Prof. dr. Pieter Gabriël Warnich, 1 Desember 1951–1956 Matthys Michielse Niewoudt, 1957–1961 Johannes Hendrik van Wyk, 1958 (hulpprediker) Jacobus Frans Kocks, 1961–1966 (oorgekom van Bezuidenhoutsvallei) http://www.drcz.ng.org.za/html/liv_ed.html[dooie skakel] Maree, W.L. (red.), Jaarboek van die Nederduitse Gereformeerde Kerke 1979, Braamfontein: Tydskriftemaatskappy van die Nederduitse Gereformeerde Kerk, 1978. Gaum, dr. Frits (red.), Jaarboek van die Nederduitse Gereformeerde Kerke 1990, Pretoria: Tydskriftemaatskappy van die Nederduitse Gereformeerde Kerk, 1989.


Vir die musiekgroep, sien Revolusie (musiekgroep). 'n Rewolusie (ook gespel revolusie) is 'n skielike en radikale omslag of verandering. Dit is daarmee die teenhanger van ewolusie (of evolusie), wat 'n geleidelike verandering is. Die verandering kan na 'n plotselinge verandering in die sosiale of politieke instellings verwys, maar kan ook na groot kulturele of ekonomiese omslae verwys. Die term self kom oorspronklik uit die astronomie, waar mense dit gebruik het as "omwenteling van hemelliggame". Die term het tydens die Franse Rewolusie gebruiklik geword. In die politiek word met "rewolusie" gewoonlik die afsetting van 'n magshebber of regering en/of 'n plotselinge verandering van politieke verhoudinge en politieke stelsels bedoel. 'n Geweldlose rewolusie word 'n fluweelrewolusie genoem. 'n Rewolusie wat 'n wysiging van heerser behels, maar nie een van stelsel nie, heet ook wel 'n paleisrewolusie. Daar is baie verskillende tipologieë van rewolusies in die sosiale wetenskap en letterkunde.


Tshabalala is 'n Suid-Afrikaanse van en kan na die volgende persone verwys: Mandoza (1978-2016), verhoognaam van Suid-Afrikaanse musiekster Mduduzi Tshabalala. Manto Tshabalala-Msimang (1940-2009), Suid-Afrikaanse Minister van Gesondheid (1999-2008). Siphiwe Tshabalala (1984-), Suid-Afrikaanse sokkerspeler. Tshabalala, 'n landelike nedersetting in Mbombela Plaaslike Munisipaliteit.


Peterhof (Russies: Петергоф, Petergof; tussen 1944 en 1997 amptelik Петродворец Petrodworets) is 'n nedersetting in die federale distrik Sint Petersburg, 29 km wes van die middestad aan die suidkus van die Golf van Finland se Newabaai geleë. Dit het ’n bevolking van 64 791 (2002-sensus). Peterhof was tot en met 1998 'n selfstandige munisipaliteit; intussen is dit administratief by Sint Petersburg ingesluit. Dit bevat twee kampusse van die Staatsuniversiteit van Sint Petersburg, asook ’n paleiskompleks met 'n dertigtal geboue en tuine wat in 1723 aangelê is op bevel van tsaar Pieter die Grote. Dit word soms die "Russiese Versailles" genoem. King, Greg: The Court of the Last Tsar. Pomp, Power, and Pageantry in the Reign of Nicholas II. Hoboken NJ: John Wiley & Sons 2006 Peterhof-kaart Peterhof – amptelike webwerf (in Engels en Russies Hierdie Rusland-verwante artikel is ’n saadjie. U kan help deur dit uit te brei. Koördinate: 59°53′N 29°54′O / 59.883°N 29.900°O / 59.883; 29.900


Ds. Petrus Hermanus Jacobus Swart (9 Julie 1913 distrik Kestell – 11 Oktober 1977 in Bloemfontein) was leraar in die Nederduitse Gereformeerde Kerk, onder meer die eerste leraar van die NG gemeente Die Vlakte nadat dit in 1939 van NG gemeente Rondebosch afgestig het. Swart is in 1913 in die distrik Kestell in die Vrystaat gebore, maar op vroeë leeftyd verhuis die gesin na Ventersburg, waar hy sy skoolopleiding voltooi en daarna vir sy voorbereidende studie na die destydse Universiteitskollege van die Oranje-Vrystaat gaan. Sy teologiese opleiding ontvang hy aan die Kweekskool op Stellenbosch en word in 1938 gelegitimeer. Hy word dadelik hulpprediker in die NG gemeente Rondebosch en toe die NG gemeente Die Vlakte van die moedergemeente afstig, word hy op 5 Augustus 1939 die nuwe gemeente se eerste leraar. Hy bly in Kaapstad tot 1944 en bedien daarna Bethanie in Suidwes-Afrika, Soutpan (1949) in die Vrystaat, Otjiwarongo (1956) en toe vanaf 1960 Hertzogville, waar hy bly tot hy op 18 Januarie 1975 moet emeriteer wees verswakte gesondheid. Daarna help hy egter nog in talle gemeentes in Bloemfontein, waar hy gaan woon het, en elders.


Die NG gemeente Bulawayo-Noord was 'n gemeente van die Nederduitse Gereformeerde Kerk, gesetel in die voorstad Kingsdale van Rhodesië se naasgrootste stad, Bulawayo, waar Afrikaners ’n saaltjie gebou het (na dienste van die A.E.B. onder leiding van mnr. Von Staden). Die gemeente is amptelik op 7 Junie 1952 van die moedergemeente, NG gemeente Bulawayo, afgestig. Die Sondagskool is begin deur Robbie Vlok (middel), sy ma (katkisante) en sy vrou (kleintjies). Een van die katkisante was die latere ds. David Steyn van Enkeldoorn (1968-'71) en Gatooma (1973-'80). Dit het later die kern geword van die NG gemeente Bulawayo-Noord, waar gemeentelede ’n kerkgebou en pastorie opgerig het. Die eerste leraar van die pas afgestigte gemeente was ds. Septimus Boshoff, wat in 1952 in die moedergemeente ontvang is, maar dieselfde jaar nog na die nuwe dogtergemeente beroep word. Met die uittog van Afrikaanse lidmate in die aanloop tot Zimbabwe se onafhanklikwording is die kerkkompleks later aan ’n Engelse genootskap verkoop en die gemeente by die moedergemeente ingelyf.


Keiser Wu van Han (in tradisionele Sjinees 漢武帝, in vereenvoudigde Sjinees 汉武帝, in Pinyin Hàn Wǔdì, * 10 Augustus 156 v.C.; † 29 Maart 87 v.C.) was een van die beduidendste heersers in China. Hy is as Liu Che (劉徹) gebore en het as keiser van die Han-dinastie 54 jaar lank, tussen 141 en 87 v.C., oor die land geregeer. Han Wudi het reeds van sy vader Han Jingdi, wat die rebellie van die "Sewe Koninkryke" (dit wil sê ou leenmanne) in 154 v.C. onderdruk het, 'n volledig gesentraliseerde staat oorgeneem wat in provinsies verdeel en danksy 'n gematigde beleid gestabiliseer is. Die keiser het die Konfusianisme omstreeks 135 v.C. tot staatsfilosofie verhef - toekomstige amptenare is in hierdie filosofie opgelei en was verplig om dit toe te pas. Nogtans het Han Wudi self ook onder die invloed van taoïstiese alchemie gekom en onder meer offers aan Laozi se geboorteplek gebring. Albei filosofieë het hewig meegeding om die leidende wysbegeerte aan die Chinese keiserhof te word, waarby die Taoïsme byvoorbeeld deur die keiserlike weduwee Dou ondersteun.


Die FIFA Sokker-Konfederasiebeker in 2013 is van 15 tot 30 Junie 2013 in Brasilië aangebied as voorbereiding vir die FIFA Sokker-Wêreldbekertoernooi in 2014. Soos gebruiklik het die gasheerland, die destydse wêreldkampioen en die kampioene van elk van die ses sokkerbonde deelgeneem. Brasilië wen die toernooi nadat hulle Spanje met 3–0 in die eindstryd klop. Italië eindig derde en Uruguay in die vierde plek. Wedstryde is in die volgende stede gespeel: "FIFA Confederations Cup Brazil 2013: Destination" (in Engels). FIFA.com. Geargiveer vanaf die oorspronklike op 9 Oktober 2019. Besoek op 16 Junie 2013. "FIFA Confederations Cup Brazil 2013: Destination – Arena Pernambuco – Recife" (in Engels). FIFA.com. Geargiveer vanaf die oorspronklike op 9 Oktober 2019. Besoek op 16 Junie 2013. "FIFA Confederations Cup Brazil 2013: Destination – Estadio Nacional de Brasilia – Brasilia" (in Engels). FIFA.com. Geargiveer vanaf die oorspronklike op 9 Oktober 2019. Besoek op 16 Junie 2013. "FIFA Confederations Cup Brazil 2013: Destination – Estadio Do Maracana – Rio de Janeiro" (in Engels). FIFA.com. Geargiveer vanaf die oorspronklike op 9 Oktober 2019.


Die 2007 Mosambiekse oorstroming het laat in Desember 2006 begin toe die Cahora Bassa-dam weens swaar reën oorgeloop het. Dit het in Februarie 2007 vererger toe die Zambezirivier sy walle oorstroom en vloede in die omliggende streke van Mosambiek veroorsaak het. Die Chire- en Rivubuerivier het ook oorstroom. 80 600 mense moes hul huise in die Tete-, Manica-, Sofala- en Zambeziaprovinsie teen 14 Februarie ontruim. Teen 22 Februarie het die Verenigde Nasies gesê dat ongeveer 121 000 mense deur die vloed ontheem is. Sommige indiwidue het geweier om hul huise en vee agter te laat. 29 bevestigde sterfgevalle, sowel as 10 onbevestigde sterftes, is aangemeld. Die Mosambiekse owerhede het vroeg in Februarie nie verwag dat die vloed so verwoestend soos die 2000 en 2001-vloed sou uitdraai nie. Paulo Zucula, hoof van Mosambiek se nasionale hulpagentskap, het gesê: ‘‘Ons verwag meer reën as wat ons in 2001 gehad het. Die toestand is besig om te versleg, en dit sal erger raak, maar hierdie keer is ons beter voorbereid as in 2001.” Die Wêreldvoedselprogram (WVP) het beraam dat tot 285 000 mense voedselhulp sou benodig en noodvoorsiening is op 15 Februarie van stapel gestuur.


Die Costa Ricaanse poema (Puma concolor costaricensis) is 'n bedreigde subspesie uit die Felidae-familie. Hierdie poema-subspesies jag gewoonlik saans en kan soms groot afstande aflê om prooi te soek. Daar is gemiddeld 3 welpies in een werpsel by geboorte. Die dier het 'n eweredige geelbruin pels, sonder kolle. Hierdie spesifieke subspesies is die tweede grootste kat in Costa Rica, wat se habitat oor 'n wye gebied strek. Dit is soos die meeste poemas rats en kan vinnig en bedrewe te werk gaan. Wikimedia Commons het meer media in die kategorie Costa Ricaanse poema. Wikispecies het meer inligting verwant aan Costa Ricaanse poema Hierdie artikel is ’n saadjie. Voel vry om Wikipedia te help deur dit uit te brei.


Mense is die Afrikaanse uitgawe van die People magazine wat deur Caxton Magazines in Suid-Afrika uitgegee word. Die tydskrif word sedert 29 Mei 2006 uitgegee. "Caxton Magazines to launch a new magazine - mense". Media Toolbox. 3 Mei 2006. Geargiveer vanaf die oorspronklike op 24 November 2015. Besoek op 23 November 2015. "Afrikaans sister for people magazine". Biz Community (in Engels). 3 Mei 2006. Geargiveer vanaf die oorspronklike op 4 Maart 2016. Besoek op 23 November 2015. Die tydskrif se webwerf[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Die vroegste geskiedenis van Siberië is grootliks oorheers deur gesofistikeerde nomadiese beskawings voor die Christelike era. Van die eerste bewoners van Sentraal-Siberië was die Jenisiane, waarvan die hedendaagse Kets die laaste afstammelinge is. Talle opgrawings getuig van digte bevolkings aan die oewers van al die Siberiese mere. Die Jenisiane is opgevolg deur die Samojede uit die noordelike Oeral-streek. Hulle het talle items uit die Bronstydperk agtergelaat. In Suid-Siberië kan Indo-Irannese invloede teruggespoor word tot 2300–1000 voor Christus. Tussen die 7de en 3de eeu voor Christus het die Skitiërs in die Altai-streek gefloreer. Hulle het ’n groot invloed gehad op alle latere ryke op die steppe. Die vestiging van die Xiongnu-ryk in die 3de eeu v.C. het ’n reeks bewegings van die inwonende volke tot gevolg gehad. Baie mense is waarskynlik gedwing na die noordelike grense van die groot Sentraal-Siberiese Plato. Verskeie Turkiese stamme soos die Chakas en Oeigoere het noordweswaarts gemigreer en die Oegriërs onderdruk. Hulle was vertroud met yster en het by hul onderdane geleer hoe om bronsitems te maak waarop hulle hulle hoogs artistieke stempel afgedruk het.


Chinhoyi (vroeër Sinoia) is 'n dorp in die noordweste van Zimbabwe en die hoofstad van die provinsie Masjonaland-Wes. Dit is 116 km noordwes van Harare en 87 km suidoos van Karoi geleë aan die hoofpad wat tot by die grenspos aan die Zambezirivier met Zambië en die Karibameer strek en aan die Lomagundi-syspoorlyn. Die dorp is genoem na hoofman Chinhoyi en het in Julie 1946 dorpstatus verkry. Dit was tot en met die ontwrigting van die vroeë 21ste eeu die middelpunt van 'n vooruitstrewende tabak-, mielie- en beesboerderygebied. Koper en kalksteen word op 'n redelike skaal in die gebied ontgin. Die dorp se beraamde bevolking was in 2009 60 713, vergeleke met 13 360 volgens die sensus van 1969, waarvan 11 560 swartes, 1 557 wittes en 240 Asiërs en bruines. Onlangse bevolkingsyfer volgens die World-Gazetteer.com Akers, Mary (red.), Encyclopaedia Rhodesia, The College Press Pvt. Ltd., Salisbury, 1973.


Die Zambia Post is Zambië se grootste dagblad en die enigste van die drie dagblaaie wat onafhanklik van die regering is. Die koerant se Sondag-uitgawe staan as die Sunday Post bekend. Die koerant is in 1991 in die hoofstad, Lusaka, opgerig tydens die oorgang van eenpartyregering deur die United National Independence Party na veelparty-demokrasie. Sy verpreiding het kort voor lank na die meeste dele van die land uitgebrei en in 1996 het dit daagliks van Maandag tot Vrydag begin verskyn. Toe reeds was dit die mees uitgesproke onafhanklike koerant in die land, soortgelyk aan die daaglikse Namibian in Namibië en die Mail & Guardian in Suid-Afrika, hoewel eersgenoemde se poging in 1990 om van weekblad na dagblad oor te skakel klaaglik misluk het. Die Zambia Post verskyn sedert 2000 elke dag van die week, danksy sy Sondag-uitgawe. Die koerant roem hom daarop dat hy namens die Zambiese volk praat. Talle Zambiërs verwoord menings in die koerant wat hulle nie in die staatsbeheerde media kan lug nie. Juis daarom het die koerant al meermale met die regering gebots. In 2001 is die redakteur, Fred M'membe in hegtenis geneem omdat hy na die destydse president, Frederick Chiluba as 'n dief verwys het.


Die United Church in Zambia is die grootste kerkgenootskap in Zambië naas die Rooms-Katolieke Kerk. Die kerk maak aanspraak op sowat 3 miljoen lidmate en het meer as 1050 gemeentes. Die United Church in Zambia het ontstaan as die United Church of Central Africa in Rhodesia danksy baanbrekerswerk deur die Londense Sendinggenootskap, die sendingtak van die Church of Scotland, die Union Church of the Copperbelt en die Copperbelt Free Churches. Toe die ontginning van koper vroeg in die dekade na 1920 in die Koperstreek begin het, het Christene uit alle uithoeke van die destydse Noord-Rhodesië en ook uit die buiteland op die kopermyne gaan werk. Interkerklike aanbidding het in die blanke sowel as die swart woongebiede begin. In daardie stadium het die Londense Sendinggenootskap, die Church of Scotland en die Sendinggenootskap van die Metodistekerk reeds saamgewerk op onderwys- en welsynsgebied en daarom was die volgende logiese stap om die Union Church of the Copperbelt te stig. Kort hierna het die blanke gemeentes byeengekom en die Copperbelt Free Church Council gestig. Teen 1945 is die weg gebaan vir die vereniging van die Londense Sendinggenootskap en die Church of Scotland Mission, wat saam die Church of Central Africa in Rhodesia gevorm het.


Videospeletjie-ontwikkeling is 'n sagteware ontwikkelingsproses waar videospeletjies vervaardig word. Die ontwikkeling word deur 'n videospeletjie-ontwikkelaar onderneem, wat 'n enkele persoon of 'n selfs 'n groot besigheid kan wees. Ontwikkeling word gewoonlik deur 'n videospeletjie-uitgewer befonds. Godot (rekenaarspeletjie-enjin) en:Game development op die Engelse Wikipedia Hierdie artikel is ’n saadjie. Voel vry om Wikipedia te help deur dit uit te brei.


Swjatoslaf III (Russies: Святослав III Всеволодович; 27 Maart 1196 – 3 Februarie 1252) was van 1246 tot 1248 grootprins van Wladimir-Soezdal. Hy was die sesde seun van Wsewolod die Groot Nes en Maria Sjwarnowna. Sy bewind in Wladimir was kort en sonder enige noemenswaardige gebeure. In 1248 het sy broerskind, Michail Chorobrit van Moskou, die stad Wladimir ingeneem en Swjatoslaf verdryf. Swjatoslaf is op 3 Februarie 1252 oorlede. Hierdie artikel is vertaal vanuit die Engelse Wikipedia


Die Msunduzi Plaaslike Munisipaliteit is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Delportshoop is 'n dorp op die R31 hoofpad sowat 30 km van Barkly-Wes in die Noord-Kaap, Suid-Afrika. Die dorp het in die 1870's as 'n delwerskamp ontstaan en spoeldiamante word nog steeds in die gebied herwin. Delportshoop is by die Vaalrivier en baie naby die samevloeiing van die Vaal - en die Hartsriviere. Naby Delportshoop is die beheersentrum van die Vaal-Gamogara-waterprojek. Die projek lewer sowat 64 000m3 water per dag aan die diamant-, mangaan-, ystererts- en ander myne in die Postmasburg, Sishen, Kathu en Hotazel omgewing. Dit word gedoen deur 'n netwerk van 300 km pype, reservoirs en suiweringswerke. Die gewese Vaalbos Nasionale Park was naby Delportshoop. Die reservaat se wild is grootliks deur SANParke verskuif na die nuwe Mokala Nasionale Park in 2008, waarna Vaalbos gesluit is. Die oorheersende plantegroei is vaalbos of kanferbos en daar kom ook kameeldoringbome voor. Springbokke en rooihartbeeste is inheems aan die gebied. Gereformeerde kerk Delportshoop Lys van dorpe in Suid-Afrika Erasmus, B.P.J. (1995). Op Pad in Suid-Afrika. Jonathan Ball Uitgewers. ISBN 1-86842-026-4. Som van die hoofplekke Delportshoop en Tidimalo tydens die 2011-sensus.


Die Ducasse de Mons is 'n fees wat op ou tradisies baseer en elke jaar in die Belgiese stad Mons (Hainaut, Wallonië) plaasvind. Dikwels word na die fees ook as le Doudou verwys - hierdie naam is van 'n tradisionele wysie afgelei wat gedurende die fees gespeel word. Die oorspronge van die Ducasse de Mons strek meer as 650 jaar terug. Die feesvierings begin soggens by die kapittelkerk Sainte-Waudru met 'n groot prosessie deur die strate van Mons. Die prosessie word sedert 'n groot pesepidemie gehou - destyds het die inwoners van Mons die heilige Waudru om bystand aangeroep. Die epidemie is inderdaad ingeperk, en as dankbetuiging het die bevolking sedertdien jaarliks 'n prosessie gehou. Intussen het dit eerder 'n historiese as 'n religieuse betekenis. Maar die Goue Praalwa, waarop 'n skryn met Waudru se relikwieë vervoer word, ry steeds agter die prosessie van gelowiges. Ná die prosessie word orals die wysie Doudou gespeel, en op die Grand-Place of Groot Markplein van Mons word 'n Middeleeuse toneelstuk opgevoer - die verhaal van Sint Joris en die draak.


Jan Cornelis (Jan Kees) de Jager (gebore 10 Februarie 1969 in Kapelle) is 'n Nederlandse politikus wat aan die politieke party CDA behoort. Van 22 Februarie 2007 tot 23 Februarie 2010 was hy die adjunk-minister van Finansies in die Balkenende IV-kabinet. Sedert 23 Februarie 2010 was hy die Minister van Finansies in die demissionêre Balkenende IV-kabinet en van 14 Oktober 2010 tot 5 November 2012 was hy die minister van Finansies in die Rutte I-kabinet. Van 17 Junie 2010 tot 14 Oktober 2010 was hy ook 'n lid van die Tweede Kamer. De Jager het bedryfskunde aan die Universiteit Nyenrode en sosiologiese ekonomie, bedryfsekonomie en in die regte aan die Erasmus Universiteit Rotterdam gestudeer. Van 1992 tot 2007 was hy die direkteur van 'n inligtingstegnologiefirma gewees. Wikimedia Commons het meer media in die kategorie Jan Kees de Jager. (nl) Eie webwerf (nl) Drs.Mr. J.C. (Jan Kees) de Jager, Parlement & Politiek Hierdie artikel is ’n saadjie. Voel vry om Wikipedia te help deur dit uit te brei.


Die Dikgatlong Plaaslike Munisipaliteit is een van die plaaslike munisipaliteite in die Frances Baard-distriksmunisipaliteit in die Noord-Kaap, Suid-Afrika. Nedersettings in die munisipaliteit: Barkly-Wes (setel) Corn's Village De Beershoogte Delportshoop Holpan Kutlwano Longlands Mataleng Proteahof Sydney on Vaal Tidimalo Ulco Vaal Gamagara Windsorton Hierdie Noord-Kaap-verwante artikel is slegs 'n saadjie. U kan ons wikipedia help deur dit uit te brei.


Die Molemole Plaaslike Munisipaliteit is een van die plaaslike munisipaliteite in die Capricorn-distriksmunisipaliteit in Limpopo, Suid-Afrika. Nedersettings in die munisipaliteit sluit in: Dendron (Mogwadi) Soekmekaar (Morebeng) adrianfrith.com 2011-sensus Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Modimolle Plaaslike Munisipaliteit was een van die plaaslike munisipaliteite in die Waterberg-distriksmunisipaliteit in Limpopo, Suid-Afrika. Die onderstaande tabel toon die uitslag van die 2011-munisipale verkiesing in Modimolle. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei. "Results Summary – All Ballots: Modimolle" (PDF). Independent Electoral Commission. Besoek op 24 November 2013. "Seat Calculation Detail: Modimolle" (PDF). Independent Electoral Commission. Besoek op 24 November 2013.


Die Lepelle-Nkumpi Plaaslike Munisipaliteit is een van die plaaslike munisipaliteite in die Capricorn-distriksmunisipaliteit in Limpopo, Suid-Afrika. Nedersettings in die munisipaliteit sluit in: Lebowakgomo Zebediela Hierdie artikel is ’n saadjie. Voel vry om Wikipedia te help deur dit uit te brei.


Die uMswathi Plaaslike Munisipaliteit is een van die plaaslike munisipaliteite in die uMgungundlovu-distriksmunisipaliteit in KwaZulu-Natal, Suid-Afrika. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Qumbu is 'n dorp in die Oos-Kaap-provinsie, Suid-Afrika. Volgens die 2011-sensus het die nedersetting 'n bevolking van 4 928 gehad, waarvan 99% Swartes was. Die dorpie is 61 km vanaf Mthatha en is 'n administratiewe sentrum vir die Pondodistrik. Die naam is ontleen aan 'n vroeë stamoorlog wat gevoer is toe die sorghum op die lande in aar sou kom. Amazimba aqumbyu beteken "die koringare is op die punt om te bars". Die Tsitsawaterval is 10 km suid van die dorp en die Tinawaterval is oos van die dorp. Lys van dorpe in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4 "Hoofplek Qumbu". Sensus 2011. Hierdie Oos-Kaap-verwante artikel is slegs 'n saadjie. U kan ons wikipedia help deur dit uit te brei.


Die Germaanse kalenders is die streekskalenders wat deur die Germaanse volke gebruik is vóór die instelling van die Juliaanse kalender in die vroeë Middeleeue. Die maande was heel waarskynlik volgens die maan ingestel – dit kan nagespeur word in die Oudengelse "mónaþ", Oudnoorse "mánaðr, en Oudhoogduitse "mánód", sowel as in die moderne Engelse "month", moderne Yslandse "mánuður", moderne Noorse "måned", moderne Sweedse "månad", moderne Afrikaanse en Nederlandse "maand" en die Duitse "Monat", wat almal afleidings van die woord “maan” is en met hetsy ’n –t of –d agtervoegsel bygelas is. Hierdie verbinding kan ook in ’n paar ander Indo-Europese tale opgemerk word. Die Germaanse maandname het volgens plek en streekstaal verskil, wat uiteindelik deur plaaslike aanpassings van die Romeinse maandname vervang is. By die “week”, van Romeinse afkoms, wat omstreeks 1 n.C. ingevoer is, maak verskeie Germaanse tale van leenvertalings gebruik om die name van die klassieke planete (waarná die weeksname vernoem is) dié van Germaanse gode mee te vervang.


Die ou Nederlandse maandname word steeds deur sommige mense gebruik. Dikwels word dit gebesig deur Nederlandse taalsuiweraars of as woordeweknieë vir die gebruiklike name van die huidige Gregoriaanse kalenderstelsel ingespan. Ook in die Nederlandse letterkunde en digkuns kom hierdie name voor. Die Nationaal-Socialistische Beweging het gepoog om hierdie name weer vir algemene gebruik in te voer. Hieronder word 'n lys taalpuristiese maandname gegee. Die algemeenste maandname is in die derde kolom opgeteken, terwyl dié wat in die vierde en vyfde kolom gegee is, gereeld opgemerk word, maar nie as gebruiklik beskou word nie. Sommige daarvan is van die name van die Franse Republikeinse Kalender afgelei. Let daarop dat wintermaand en oogstmaand in twee kolomme voorkom, wat sodoende verwarring kan veroorsaak. Dit val op dat die puristiese benaming vir Augustus oogstmaand is – die woord oogst word deur taalpuriste as ’n verbastering van die ongewenste augustus beskou.


Sifiso Nhlapo (gebore 13 Mei 1987 te Soweto, Johannesburg) is Suid-Afrika se bekendste BMX-ryer. Sy prestasies het baie gedoen om BMX onder die swart bevolking van Suid-Afrika bekend te stel. Hy het  Suid-Afrika tydens die 2008 Olimpiese Spele verteenwoordig. Sy beste internasionale prestasie is 3de plek tydens die 2008 BMX wêreld kampioenskap. Sifiso ry tans vir die MTN-span. BMX-ster beseer twee nekwerwels toe hy tydens oefensessie hard val, Beeld, 26 Junie 2009. Hierdie artikel is ’n saadjie. Voel vry om Wikipedia te help deur dit uit te brei.


Die Internasionale Historiese Genootskap Robbeneiland (IHGR) is in 2009 gestig deur afstammelinge van eertydse pasiënte en personeel van die Eiland, asook ander belangstellendes en belanghebbendes. Die voorgeslagte van die stigters het lank gevestigde, noue bande met die Eiland. So byvoorbeeld is die stigter-voorsitter, Sebastian (Faan) Pistor, se oorlede pa in 1909 daar gebore en albei sy grootouers aan vaderskant in die 1920’s as sogenaamde melaatses in ongemerkte grafte daar begrawe. Robbeneiland was 86 jaar lank van 1845 tot 1931 ’n kolonie vir sogenaamde melaatses – byna ’n eeu lank en een van die heel langste tydperke waarvoor die Eiland vir een spesifieke doel aangewend is. Vermoedelik het die meeste van die velpasiënte op die Eiland wat per lasbrief verkeerdelik en onregverdig as “melaatses” soontoe verban is, gely aan ander veltoestande soos psoriase, leucoderma, velkanker, gordelroos, en so meer. Robbeneiland was destyds egter nie net ’n kolonie vir “melaatses” nie. Die wrede werklikheid is dat die eiland vir die eertydse koloniale owerheid aan die suidpunt van Afrika ’n gerieflike stortingsterrein geword het vir almal wat deur hom as ongewens beskou is.


Nota – Die rivier moet nie verwar word met die Groot-Brakrivier wat naby Mosselbaai uitmond nie. Die Grootbrakrivier is 'n sytak van die Groot-Visrivier in die Oos-Kaap van Suid-Afrika. Die rivier ontspring in die berge op die grens tussen die Noord- en Oos-Kaap, noordoos van Rosmead en noordwes van Steynsburg. Dit is naby waar die Slag van Skietnek tydens die Tweede Vryheidsoorlog in 1899 plaasgevind het. Die rivier vloei suidwaarts verby Schoombee (op die spoorlyn tussen Rosmead en Steynsburg). Verder stroomaf sluit die Teebusspruit aan en kry die Groot-Brakrivier water vanaf die Oranje-Vistonnel. Daarna loop die rivier deur die Grassridgedam voor dit in die Groot-Visrivier vloei. 'n Kilometer onder die dam sluit die Klein-Brakrivier van noordwes aan. Net oos van die Visrivier-spoorweghalte op die plaas Soutpansdrift is die samevloeiing met die Groot-Visrivier. Daar was vroeër ‘n drif op die plaas waar waens wat sout gaan haal het, die twee riviere kon oorsteek. Soos die naam aandui, is die water van die rivier brakkerig. Dit het vererger na die bou van die Grassridgedam.


Maui (Engels maʊ.iː, Hawais ˈmɐuwi) is die tweede grootste van die Hawaii-eilande met 'n oppervlak van 1 883,5 km² en die argipel se tweede jongste met 1,8 miljoen jaar. Dit is 112 kilometer wes van Oʻahu geleë. Maui maak deel uit van die Amerikaanse deelstaat Hawaii en is die grootste van Maui County se vier eilande. Maui se bevolking, wat in 2010 154 834 beloop het, is die derde grootste van enige Hawaii-eiland (na Oʻahu en Hawaiʻi). Kahului is die grootste nedersetting op Maui met 'n bevolking van meer as 20 000. In ekonomiese en demografiese opsig het Maui sedert die 1970's 'n ongekende opswaai beleef. Terwyl die verbouing van suikerriet en pynappels op die ander Hawaii-eilande intussen 'n minder belangrike rol speel, steun Maui se landboubedryf nog steeds swaar op hierdie gewasse, naas ander landbouprodukte soos aartappels en ander groente. Die toenemende gewildheid as toeristebestemming het die plaaslike bevolking aansienlik laat groei – sedert 1970 het dit verdriedubbel. Die massatoerisme het intussen ook nadelige gevolge – dit plaas druk op die eiland se waterbronne en doen met grootskaalse ontwikkeling soos die bou van nuwe hotelle en woonbuurte ook die landskapsbeeld skade aan.


Die Erfenisdam is geleë in die Vetrivier, Vrystaat, Suid-Afrika. Die dam is naby Theunissen en is gedurende 1960 voltooi. Die wal is 46 m hoog en die dam se bakmaat is 212 340 000 m3. Daar is besproeiingskanale vanaf hierdie dam. Lys van grootste damme in Suid-Afrika Op Pad in Suid-Afrika. B.P.J. Erasmus. Bl 263. 1995. ISBN 1-86842-026-4


Die Real Club Celta de Vigo S. A. D. is 'n sokkerklub wat geleë is in Vigo (Pontevedra, Galisië). Dit is in 1923 gestig deur die samesmelting van Vigo Sporting en Real Fortuna. Die Celtic's speel hul tuiswedstryde by Balaídos Stadion, wat in 1928 geopen is. Hierdie artikel is ’n saadjie. Voel vry om Wikipedia te help deur dit uit te brei.


Die Ncorhadam is geleë in die Tsomorivier in die Oos-Kaap, Suid-Afrika. Die dam is in 1973 voltooi met 'n bakmaat van 181 miljoen m3. Water uit die dam word gebruik om die Ncoravlakte te besproei, 'n oppervlak van sowat 5 600ha. Die dorpie Ncora is suid van die dam. Lys van grootste damme in Suid-Afrika Op Pad in Suid-Afrika. B.P.J. Erasmus. 1995. ISBN 1-86842-026-4


Die Voëlvleidam is geleë in die Wes-Kaap, Suid-Afrika. Oorspronklik is die dam gebou deur die natuurlike meer van die Vogelvlei op te dam en is voltooi gedurende 1952. Die Voëlvleidam was toe die eerste groot watervoorsieningskema in die Bergrivier opvanggebied. Omrede die oorspronklike meer se opvangsgebied baie klein was, is die dam gevoed met 'n kanaal vanaf die Klein-Bergrivier met 'n vermoë van 1,3 miljoen m3 per dag. Die dam verskaf water aan Riebeek-Kasteel, Riebeek-Wes, Malmesbury, Darling en Moorreesburg. Gedurende 1969 het Kaapstad se vraag na water gestyg en die wal is verhoog tot 18 m. Die Klein-Bergrivierkanaal se vermoë is vergroot tot 1,7 miljoen m3 per dag. Die voorsiening van water aan die Voëlvleidam is verhoog gedurende 1971 met 'n kanaal vanaf die Vier-en-twintig Riviere en Leeurivier met 'n vermoë van 2,9 miljoen m3 per dag. Die dam is 6 km suid van Gouda. Die dam is bekend vir sy groot voëlbevolking. Lys van grootste damme in Suid-Afrika Dept. of Water Affairs. - www.dwa.gov.za Op Pad in Suid-Afrika. B.P.J. Erasmus 1995. ISBN 1-86842-026-4


Die Sanipas is 'n bergpas in die Drakensberge wat begin in Suid-Afrika en eindig in Lesotho. Dit is die enigste toegangspad met Lesotho se oostekant. Dit is die hoogste bergpas in Suidelike Afrika wat deur motorvoertuie gebruik kan word; al is dit slegs vierwiel-aangedrewe voertuie. Hierdie pas gaan tussen Hodgson se Piek en die Twaalf Apostels oor die Drakensberg en is eerste deur die Boesmans gebaan. Later het veewagters die roete gevolg wat vee gebring het om mee handel te dryf. Daarna het pakdiere gevolg, hoofsaaklik Basoetoponies wat gebruik is om produkte en noodsaaklike voorraad na die Sothovolk te neem. Die eerste groot verbetering op die voetpad was in 1912 toe 'n pad van 2 m breed gebou is. Dit het die roete aansienlik makliker gemaak vir pakdiere en dit het so gebly tot na die Tweede Wêreldoorlog. In 1949 het David Alexander 'n vervoerdiens met jeeps ingestel om vrag tussen Himeville en Mokhotlong te vervoer. Die pad is weer in 1958 verbeter. Die pas verbind Himeville en Mokhotlong oor 'n afstand van 93 km. Die afdraai na die pas is 3 km noord van Himeville.


Die Gamtoosrivier is 'n rivier wat in die Oos-Kaap, Suid-Afrika vloei. Dit ontspring in die Sneeuberge bekend as die Kariegarivier. Naby die kruising met die N9 nasionale pad vloei die Kariegarivier in die Beervleidam in. 'n Ander sytak, die Soutrivier, vloei ook in die dam in. Hiervandaan staan die rivier bekend as die Grootrivier en vloei dan deur Steytlerville. Waar dit met die Kougarivier, 'n sytak, saamvloei word dit die Gamtoosrivier. Nou vloei die rivier deur die Gamtoosriviervallei op sy laaste tog van 50 km na die see om uit te mond naby Humansdorp in die Indiese Oseaan; die plek staan bekend as Gamtoosmond. Die rivier is bykans 500 km lank. (Hierdie Grootrivier moet nie verwar word met die Grootrivier wat 'n sytak is van die Gouritsrivier nie). Die Gamtoosvallei word intensief besproei. Die rivier vloei verby Steytlerville as die Grootrivier en by Patensie en Hankey as die Gamtoos. Die Kougadam is in die Kougarivier geleë. Sellick, W.S.J. (1904). Uitenhage, past and present : souvenir of the Centenary, 1804-1904. pp. 186, 187. Op Pad in Suid-Afrika.


Steynsburg is 'n dorp in die Oos-Kaap, Suid-Afrika. Die dorp is genoem na Douw Gerbrand Steyn, 'n oupa (vader van die moeder van president Paul Kruger) wat op die plaas Bulhoek geboer het en waar die latere president van die Zuid-Afrikaansche Republiek op 10 Oktober 1825 gebore is. Die Gereformeerde Kerk het die dorp in 1872 aangelê en dit na ouderling A.P.J. Steyn, 'n broer van pres. Paul Kruger se moeder, Elsie Steyn, genoem omdat hy die siel van die onderneming was om 'n kerkdorp in die omgewing gestig te kry vir die lidmate van die Gereformeerde kerk Middelburg, Kaap en Burgersdorp vir wie dit moeilik was om so ver te reis om hul kerklike voorregte te geniet. Destyds was Steynsburg in die distrik Albert geleë. Die lidmate van die Nederduitse Gereformeerde Kerk in die omgewing van Steynsburg het onder die NG gemeente Burgersdorp geressorteer. Deur hulle is, veral vanweë die groot afstande (64 km na Burgersdorp), ook die behoefte aan 'n eie gemeente sterk aangevoel. In 1874 is reeds begin met die bou van 'n eerste kerkgebou, waarvan die hoeksteen in Maart 1875 gelê is.


Hierdie artikel handel oor die bevolkingsyfers met betrekking tot die Deense bevolking, wat bevolkingsdigtheid, volkere, opvoedingspeil, volksgesondheid, ekonomiese status, godsdiensgroepe en ander bevolkingsaspekte insluit. Die oorgrote meerderheid van die 5 miljoen Dene voer hul oorsprong terug tot by die prehistoriese (Ystertydperk) Germaanse bevolkingsgroepe. Etniese minderheidsgroepe sluit onder meer in die: Albanese Arabiere (Palestyne, opgevolg deur die Marokkane, Siriërs, Libanese, Jemeniete, Egiptenare, Irakkese en Jordaniërs.) Bengale Bosniërs (meestal Bosniake en ’n paar Serwiërs) Chilene (die talrykste van die Latyns-Amerikaanse lande) Ethiopiërs Indiërs Inuïete Irannese Jode Koerde Pakistani’s Sjinese Soedannese Somaliërs Turke Viëtnamese Daar is ’n handjie vol inheemse etniese minderheidsgroepe binne Denemarke. Sowat 15 000[1] Geargiveer 26 Maart 2013 op Wayback Machine mense in Denemarke behoort aan die Duitse bevolkingsgroep wat plaaslik in Deens as hjemmetyskere (wat “Heemduitsers” beteken) en in Duits as Nordschleswiger bekend staan. Hierdie minderheidsgroepe behou Deense burgerskap en beskou hulself as Duitsers. Baie van hulle praat Duits as moedertaal. Daar is ook etlike duisende Duitse burgers en ander lede van die Duitse volk wat wel in Denemarke woon wat geen geskiedkundige verband met die hjemmetyskere het nie.


.id is die Internettopvlakdomein vir Indonesië. Lys van Internettopvlakdomeine (id) Domain registrasie. Id Geargiveer 13 Januarie 2012 op Wayback Machine (id) Domain Gebruik benaming, die Terme en Voorwaardes Geargiveer 1 Januarie 2012 op Wayback Machine (id) Whois Domain .id, Whois Domain. Id, Free Whois Lookup, Domain. Id Beskikbaar (id) Nuus van die oorgang bestuurder Geargiveer 17 Oktober 2009 op Wayback Machine (en) Whois inligting .id


Die Vryheidsparty (Deens: Frihedspartiet, FP) is ’n Deense Christen-demokratiese politieke party. Die party is op 7 Julie 2007 deur Ruth Evensen gestig, wat vroeër ’n pastoor van die Faderhuset evangeliese sekte was, Eivind Fønss en Agner Dalgaard. Hul hoofkwartier is in 8 Jernbanevej 4230 Skælskor gestasioneer. Een van die party se kernbeleide is die teenkanting van vrye aborsies. Dit is trouens dieselfde dag in die lewe geroep toe die Christen-Demokrate aangekondig het dat hul nie meer vrye aborsie teenstaan nie. Ruth Evensen starter nyt parti – Politiken.dk Ruth Evensen vil i Folketinget – Politiken.dk


Port St. Johns is 'n dorp aan die Wildekus van die Indiese Oseaan in die Oos-Kaap, Suid-Afrika. Dit is geleë langs die mond van die Umzimvuburivier (Xhosa vir "Seekoeirivier"). Die dorp is 96 km oos van Mthatha. Die naam van Port St. Johns is afgelei van die São João (St. Johannes) wat vergaan het naby Port Edward op 5 Junie 1552. Die eerste werklike aktiwiteit het in 1846 begin toe die Britse skoener Rosebud daarin kon slaag om oor die sandbank in die riviermond te gaan en in die rivier opgevaar het. In 1878 het die Britse regering beheer van die hawe oorgeneem na onderhandelings met die Pondohoofman Nqwiliso. Daar is handel gedryf met die Pondo's. Fort Harrison is later gebou vir beskerming. Gedurende 1964 is die Pondolandbrug gebou om toegang met die res van Transkei en KwaZulu-Natal te bied. Koffiebaai is 55 km suidwes van Port St. Johns. Die distrik is 648 km2 groot. Die klimaat is subtropies. Mielies en vrugte soos papajas, lietsjies, piesangs, mango's en avokadopere word in die riviervallei gekweek. Daar is drie swemstrande en hengel is ook gewild.


'n Pantoffel is 'n semi-geslote binnenshuisskoen. Dit bestaan uit 'n voetsool wat deur middel van 'n band om die draer se voet vasgehou word. Pantoffels is sag en lig in vergelyking met ander vorme van skoene. Hulle is meestal gemaak van sagte materiaal wat 'n sekere vlak van gemak vir die draer toelaat, gewoonlik gemaak van valsdierepels of leer. Pantoffels word meestal in die laatherfs en winter gedra en per geleentheid in ander seisoene. Plakkies Skoen Hierdie artikel is ’n saadjie. Voel vry om Wikipedia te help deur dit uit te brei.


Kommetjie is 'n voorstad van Kaapstad. Volgens die 2011-sensus het die dorp 'n bevolking van 2 434 gehad, van wie 92% hulself as blank geklassifiseer het. "Subplek Kommetjie". Sensus 2011. Hierdie artikel is ’n saadjie. Voel vry om Wikipedia te help deur dit uit te brei.


Voëleiland is by Lambertsbaai in die Atlantiese Oseaan, Wes-Kaap, Suid-Afrika. Dit is 'n gewilde besoekplek vir toeriste. Die eiland is 'n broeiplek van die witmalgas en hier word ook jaarliks ghwano verwyder. Die eiland is 19 ha groot. Lys van eilande van Suid-Afrika Die Suid-Afrikaanse Gids: feite en wenke. 2009 ISBN 978-1-86919-324-9 Hierdie artikel is ’n saadjie. Voel vry om Wikipedia te help deur dit uit te brei.


Bloubergstrand is 'n voorstad in die noorde van Kaapstad, in die Wes-Kaap-provinsie, Suid-Afrika. Bloubergstrand is geleë aan die Atlantiese Oseaankus en kyk suid uit op Tafelberg, vandaar die voorstad se naam. Robbeneiland is 6.9 km wes van Bloubergstrand. Die skip Hermes het op 12 Mei 1901 hier gestrand. Lys van dorpe in Suid-Afrika Subplek Bloubergstrand Sensus 2011


Mpulungu is Zambië se enigste hawe danksy sy ligging aan die Tanganjika-meer, vanwaar bote na Tanzanië en Burundi vertrek. Met slegs 9 545 inwoners (2009-skatting), is dit die Noordelike Provinsie se agtste grootste nedersetting. Die hawe het 'n bedrywige vissersbedryf en die veerboot MV Liemba doen gereeld hier aan op sy vaarte op die meer. Toeriste kan oorbly in talle lodges in die omgewing, maar moenie dat die sandstrande en helder water hulle om die bos lei nie. Seekoeie en krokodille is volop en die waterslang, hier as die Tanganjika-kobra bekend, word ook af en toe opgemerk. Al wat van Zambië se oudste kerk, by Niamkolo, oorgebly het, is 'n 15 m hoë kloktoring. Die Londense Sendinggenootskap het die kerk in 1895 2 km oos van die dorp voltooi, nadat hulle 'n sendingstasie hier gestig het in 1880 om 'n einde aan die Arabiese slawehandel te probeer bring. Die sendelinge moes die plek kort daarna verlaat weens die Arabiere se teenstand, maar danksy die Britte in Njassaland se suksesvolle optrede teen die handelaars, kon die sendelinge in 1887 terugkeer.


Die provinsie Lusaka is een van Zambië se nege provinsies. Die stad Lusaka is die belangrikste en grootste nedersetting van die provinsie en trouens van die land. Die provinsie se geskatte bevolking in 2009 was 1 800 339, amper twee keer meer as tydens die sensus van 1990 en net iewat minder as die Koperstreek, wat die grootste provinsiale bevolking het. Lusaka-provinsie word begrens deur die Suidelike Provinsie, Sentrale Provinsie en Oostelike Provinsie asook die buurstate Mosambiek en Zimbabwe. Ondanks sy betreklike groot bevolking, is dit Zambië se kleinste provinsie met 'n oppervlak van 21 896 km2. Die bevolkingsdigtheid van 82,22 mense per vierkante kilometer is amper vyf keer meer as die nasionale gemiddeld van 17,03 (2009-skatting). Ander noemenswaardige dorpe in die provinsie, is Kafue, die naasgrootste nedersetting met 'n geskatte bevolking van 47 816 in 2009, Chilanga, Chongwe en Luangwa, waarskynlik die oudste Europese nedersetting in die land, geleë by die samevloeiing van die Luangwa en Zambezi aan die grens met Mosambiek en Zimbabwe. "World Gazetteer, bevolking- en ander statistieke". Geargiveer vanaf die oorspronklike op 19 September 2012.


'n Monster in die wetenskappe word oor die algemeen gesien as 'n hoeveelheid van iets wat verteenwoordigend is van 'n groter hoeveelheid van daardie iets. Dit kan diskrete telbare voorwerpe wees of 'n materiaal. 'n Monster word tipies geneem vir die doeleinde van toetsing, analise, ondersoek, demonstrasie of proewe. Monsterneming kan soms aaneenlopend geskied. Artikel deur Siebtechnik wat die belangrikheid van korrekte monsternemingstegnieke beskryf[dooie skakel] Hierdie artikel is ’n saadjie. Voel vry om Wikipedia te help deur dit uit te brei.


Vester Hjermitslev is ’n plek in die Deense Noord-Jutlandstreek in die Jammerbugt-munisipaliteit. Dit het 472 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Vebbestrup is ’n plek in die Deense Noord-Jutlandstreek in die Mariagerfjord-munisipaliteit. Dit het 355 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Ingstrup is ’n plek in die Deense Noord-Jutlandstreek in die Jammerbugt-munisipaliteit. Dit het 425 inwoners (2008). Hierdie artikel is ’n saadjie. Voel vry om Wikipedia te help deur dit uit te brei.


Henley on Klip is 'n nedersetting in Gauteng, Suid-Afrika. Die dorpie is net noordoos van Meyerton langs die Kliprivier geleë. Die "Bass Lake" in Henley-on-Klip is 'n gewilde bestemming vir skubaduikers. Die dorp is in 1904 gestig, deur advokaat Horace Kent. Kent is in 1855 in Henley on Thames, Engeland, gebore en het in 1898 na Suid-Afrika gekom. Die gebied waar Henley-on-Klip geleë is, het Kent aan sy tuisdorp herinner. In samewerking met die Small Farms Company (SFC) het Kent die grond van 410 morg (346 ha) in 1903 gekoop van ene mnr. C.J. van Der Westhuizen, vir 'n prys van 5000 pond. In 1904 het die Small Farms Company besluit om die Kliprivier op te dam sodat regattas op die rivier gehou kan word. Die konstruksie van 'n keerwal op die rivier het in Januarie 1904 begin, en in Maart 1905 is die wal voltooi. Die Henley on Klip Hotel is in 1904 gebou en op 24 Mei 1905 vir die publiek geopen. Die Henley-roeiklub en die Henley-gholfbaan is ook in hierdie tyd gebou.


Kjøbenhavnposten was ’n Deense koerant wat in 1827 deur A.P. Liunge gestig is. Een van die Hans Christian Andersen se eerste gedigte, Det døende Barn (die sterwende kind) is op 27 September 1827 in hierdie koerant gepubliseer. Op 13 Mei 1833 is ’n parodie deur ’n anonieme skrywer oor hierdie werk ook gepubliseer. Hans Christian Andersen (25 September 1827). "Det døende Barn". Kjøbenhavnsposten (in Engels). Geargiveer vanaf die oorspronklike op 5 April 2019. Besoek op 19 Oktober 2011. "JPG file" (in Japannees). hcandersen-homepage.dk. Geargiveer vanaf die oorspronklike op 22 Februarie 2012. Besoek op 10 Desember 2010. Hierdie artikel is ’n saadjie. Voel vry om Wikipedia te help deur dit uit te brei.


Arthur Newton (1881 - 1959) was 'n Suid-Afrikaanse langafstand atleet. Hy was die eerste persoon wat die Comrades-maraton vyf keer kon wen met oorwinnings in 1922, 1923, 1924, 1925 en 1927. Hy was in Engeland gebore en emigreer na Suid-Afrika waar hy boer. Hy het bekendheid verwerf nadat hy as vyftigjarige verskeie landlooprekords geslaan het. Later vestig hy hom in die buiteland. Een van sy prestasies was om dwars oor die Amerika te hardloop. Hy is oorlede in 1959. Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Die Sneesvisse (Regalecidae) is 'n vis-familie wat hoort tot die orde Lampriformes. Daar is slegs een genus met drie spesies wat hoort tot dié familie en twee van die spesies kom aan die Suid-Afrikaanse kus voor. Die familie se lywe is baie lank en plat en het geen skubbe op nie. Die dorsale vin is buitengewoon lank en daar is geen stert- en anale vinne nie. Die bekkenvinne is nie regtig vinne nie maar tentakels. Die grootte wissel van 3 – 8 meter. Hulle kom voor wêreldwyd voor. Die volgende genus en spesies kom aan die Suid-Afrikaanse kus voor: Regalecus Regalecus glesne - Sneesvis Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7


Pous Leo XIII (2 Maart 1810 – 20 Julie 1903), was die 256ste pous van die Rooms-Katolieke Kerk, hy regeer van 1878–1903 vir 25 jaar 5 maande en 1 dag. Hy was die oudste pous (regeer tot die ouderdom van 93), en sy pontifikaat was die derde langste, na sy onmiddellike voorganger Pous Pius IX, en Pous Johannes Paulus II. Hy is bekend vir intellektualisme, die ontwikkeling van die sosiale milieu met sy ensikliek Rerum Novarum en sy pogings om die posisie van die kerk te definieer met betrekking tot moderne denke. Hy het Rooms-Katolieke Mariologie beïnvloed en bevorder beide die Rosekrans en die skapulier. Hy het 'n rekord van elf ensiklieke geskrywe oor die Rosekrans, twee nuwe Maria-skapuliere goedgekeur en was die eerste pous om die konsep van Maria as middelares ten volle te deurgrond. Pous Leo XIII is gebore as Vincenzo Gioacchino Raffaele Luigi Pecci (hy word algemeen Gioacchino Pecci genoem) op 2 Maart 1810 in Carpineto Romano, Kerklike Staat. Die dorpie lê net suid van Rome en was toe deel was van die Franse keiserryk.


Jannie Engelbrecht (1938 - ) is 'n oud-Springbokrugbyspeler. Hy het bekendheid verwerf toe hy met 'n gebreekte sleutelbeen twee drieë teen Noord-Transvaal gedruk het. Hy word gekies vir Westelike Provinsie in 1959 na net twee wedstryde vir die Stellenbosch XV en haal ook die Junior Springbokspan na Argentinië. In 1960 word hy gekies vir die Springbokke teen Skotland. Hy haal die 1960/61 Springbok toerspan na die Britse Eilande en speel in twee toetse teen die 1961 Wallabies. Hy speel in al agt die toetse van 1965 waarvan die Springbokke net een gewen het. Hy speel ook teen die Franse op die 1968 toer en speel in sy laaste toets teen die Wallabies in 1969. Hy het agt toets drieë gedruk. Sy laaste seisoen vir Westelike Provinsie was in 1971 en hy moes noodgedwonge ophou speel weens beserings in 1972. Jannie het daarna betrokke geraak in rugby administrasie. 30 Super Springboks. Paul Dobson. 1995. ISBN 0-7981-3411-9 Jannie Engelbrecht by www.genslin.us/bokke Hierdie artikel is ’n saadjie. Voel vry om Wikipedia te help deur dit uit te brei.


Wessel is 'n nedersetting in die munisipaliteit Barneveld in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Warken is 'n nedersetting in die munisipaliteit Zutphen in die provinsie Gelderland in Nederland. Hierdie artikel is ’n saadjie. Voel vry om Wikipedia te help deur dit uit te brei.


Diepsloot is 'n nedersetting langs die N14 nasionale pad in Gauteng, Suid-Afrika. Die gemeenskap het ontstaan toe die Suid-Afrikaanse Nasionale regering dit as 'n lae-ekonomiese behuisingsprogram ontwikkel het. Diepsloot is naby die Lanseria-lughawe en Randburg. Lys van dorpe in Suid-Afrika "Hoofplek Diepsloot". Sensus 2011. Wikimedia Commons het meer media in die kategorie Diepsloot (nedersetting). Hierdie artikel is ’n saadjie. Voel vry om Wikipedia te help deur dit uit te brei.


Dirk Nicolaas "Dick" Advocaat (gebore op 27 September 1947 in Den Haag) 'n vroeëre sokkerspeler uit Nederland. Hierdie artikel is ’n saadjie. Voel vry om Wikipedia te help deur dit uit te brei.


SC Genemuiden is 'n amateursokkerspan in die Nederlandse stad Genemuiden, wat in die Saterdag-Topklasse speel. KNVB-Beker vir amateurs (1) 2005 Hierdie artikel is ’n saadjie. Voel vry om Wikipedia te help deur dit uit te brei.


Hermogenes (Russies: Гермоген, Germogen; voor 1530 – 17 Februarie 1612) was van 1606 af die Russies-Ortodokse patriarg van Moskou en die hele Rusland. Hy het die volksopstand geïnspireer wat ’n einde aan die Tyd van Beroeringe gebring het. Hy is in 1913 tot heilige van die Russies-Ortodokse Kerk verklaar. Op die Heilige Sinode van 1589, waar die Moskouse patriargaat gestig is, is Hermogenes aangestel as biskop van die nuut verowerde stad Kazan. In die volgende twee eeue het hy aansien verwerf vir die getal Moslemse Tartare wat hy tot die Oos-Ortodokse geloof bekeer het. In 1606 het Vals Dmitri I Hermogenes gelas om aan die nuwe senaat in Moskou deel te neem. Daar het Hermogenes gehoor dat die tsaar met ’n Katolieke vrou wou trou en dit teengestaan. Hy is uit die hoofstad verban, maar ’n paar maande later het hy triomfantelik teruggekeer nadat Vals Dmitri en die vorige patriarg, Ignatius, hul mag verloor het. Die nuwe tsaar, Wasili IV, het Hermogenes gehelp om die nuwe patriarg te word.


Barry “Fairy” Heatlie (*25 April 1872 – †19 Augustus 1951) was ’n Springbokrubyspeler en Suid-Afrika se vyfde Springbokkaptein. Hy het ook vir Argentinië se nasionale rugbyspan uitgedraf. In 2009 is hy in die Wêreldrugby Heldesaal vereer vir sy bydrae tot die vroeë ontwikkeling van rugby in Suid-Afrika. Die Springbokke se beroemde groen trui word onder andere aan hom toegeskryf. Gedurende sy tyd in Argentinië het Heatlie as kaptein vir sy klubspan Gimnasia Y Esgrima teen die Gaselle gespeel in ’n wedstryd wat die Gaselle met 11-5 gewen het. Springbokkapteins 30 Super Springboks. Paul Dobson. 1995. ISBN 0-7981-3411-9 Fairy Heatlie se profiel op Scrum.com International Rugby Board (2009-10-27). "IRB Hall of Fame: The 2009 Induction" (PDF). Persberig. Archived from the original on 2011-05-16. https://web.archive.org/web/20110516053258/http://www.irb.com/mm/document/unions/0/091022inducteeprofile2009_9131.pdf. Besoek op 2009-10-28.  (en) McLook (31 Maart 2013). "Geskiedenis van die Gaselle of Junior Springbokke" (html). Besoek op 23 Oktober 2015. Barry Heatlie by www.genslin.us/bokke


Die Melkvis (Chanos chanos) is 'n vis wat voorkom in die Indiese-Pasifiese area en aan die ooskus van Afrika vanaf die Rooisee tot by Swartvlei. In Engels staan die vis bekend as die Milkfish. Die kop en lyf is silwerig groen aan die bokant en wit aan die onderkant en die stertvin is gevurk. Die vis word 1.8 m lank. Die vis verkies sagte bodems om in te leef en is volop in strandmere in KwaZulu-Natal. Die vis skiet kuit gedurende die nag in die somer. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 http://fishbase.org/summary/Chanos-chanos.html Hierdie artikel is ’n saadjie. Voel vry om Wikipedia te help deur dit uit te brei.


Lothair is klein dorpie in Mpumalanga, Suid-Afrika. Dit is sowat 30 km noordwes van Amsterdam. Die dorpie is in 1878 deur ST Erskine opgemeet. Hy het op die naam Lothair besluit, na die titel van 'n roman deur die graaf van Beaconsfield. 'n Takspoorlyn vanaf Ermelo eindig hier. Daar is groot wattelplantasies in die omgewing. Lys van dorpe in Suid-Afrika "Hoofplek Lothair". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Mpumalanga-verwante artikel is slegs 'n saadjie. U kan ons wikipedia help deur dit uit te brei.


Mofulatshepe is 'n nedersetting in die Vrystaat, Suid-Afrika. Mofulatshepe is aangrensend aan die dorp Smithfield en word 94% deur swartes bewoon. Mofulatshepe het 'n bevolking van 3 584 tydens die 2011-sensus gehad. "Hoofplek Mofulatshepe". Sensus 2011. Hierdie Vrystaat-verwante artikel is slegs 'n saadjie. U kan ons wikipedia help deur dit uit te brei.


UTC−11:30 was vroeër in Amerikaans-Samoa (Oos-Samoa), Samoa (Wes-Samoa) en in Niue in gebruik gewees. Die eilande gebruik tans UTC-11:00, en sommige gebruik UTC-10:00 as somertyd. TZ-databasis, lêer Australasië


Pienaarsrivier is 'n klein dorpie en spoorweghalte noord van Pretoria in die Limpopo-provinsie, Suid-Afrika. Die dorpie lê langs die rivier met dieselfde naam. Die hoofspoorlyn na Polokwane (Pietersburg) het die dorpie in 1896 bereik. Hier is ook 'n takspoorlyn na Marble Hall. Die N1 nasionale pad gaan naby die dorpie verby. Lys van dorpe in Suid-Afrika Die rivier: Pienaarsrivier "Hoofplek Pienaarsrivier". Sensus 2011. Op Pad in Suid-Afrika. B.P.J. Erasmus. 1995. ISBN 1-86842-026-4 Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Die Sanddikkop (Psammogobius knysnaensis) is 'n klein vissie wat endemies aan Suid-Afrika is en word aangetref aan die hele kuslyn. Die vis word tot 7 cm groot. Dit het 'n verlengde bruin lyf met wit en bruin vlekke daarop terwyl dit ligter na onder is. Die bekkenvinne is versmelt om 'n halfmaan te vorm. Die vis kom gewoonlik voor in vlak sandbanke in riviermondings. Die vis staan ook bekend as die Knysna-sanddikkop en in Engels as Knysna sandgoby. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies http://www.fishbase.us/summary/Psammogobius-knysnaensis.html Gids tot die Kusgebiede van Suid-Afrika. Jacana Media. 2007. ISBN 978-1-77009-215-0 Smith J. L. B., 1935. New and little known fishes from South Africa. Rec. Albany Mus. Grahamstown v. 4. 169-235. BioLib (en) Smith, J. L. B., 1935. New and little known fishes from South Africa. Records of the Albany Museum Grahamstown v. 4: 169-235, Pls. 18-23. Hierdie artikel is ’n saadjie. Voel vry om Wikipedia te help deur dit uit te brei.


Annaba (Arabies: عنابة, voorheen bekend as Bône) is 'n stad in die noordoostelike hoek van Algerië en die hoofstad van die Annaba-provinsie. Met sowat 260 duisend inwoners (2008) is Annaba die vierde grootste stad in die land. Hierdie artikel is ’n saadjie. Voel vry om Wikipedia te help deur dit uit te brei.


Albert Tertius Myburgh (26 Desember 1936 - 2 Desember 1990) was 'n Suid-Afrikaanse verslaggewer en koerantredakteur wat veral bekendheid verwerf het in sy hoedanigheid as redakteur van die invloedryke Sunday Times. Hy is drie weke voor sy 56ste verjaardag en agt weke nadat hy met terminale kanker gediagnoseer is, tuis oorlede. Myburgh was die seun van Albert Lambertus Myburgh. Hy ontvang sy skoolopleiding aan Dale-kollege op King William's Town in die Oos-Kaapse Grensstreek en sy universiteitsopleiding aan die Universiteit van Kaapstad. Hy het later jare (1965 tot 1966) ook as Nieman-genoot aan die Harvard-universiteit in Massachusetts, V.S.A., gestudeer. Hier was sy gespesialiseerde studierigtings die politiek, ekonomie en buitelandse en verdeduigingsbeleid. Sy eerste betrekking, nadat hy sy praktiese opleiding by The Friend in Bloemfontein se opleidingsprogram kry, was in die Londense kantoor van die Argus-koerantgroep van 1958 tot 1960. Hy keer terug na Suid-Afrika en werk van 1963 af by The Star in Johannesburg as politieke en parlementêre verslaggewer en word reeds in Julie 1967 bevorder tot assistentredakteur van die Daily News in Durban.


Die wapen van Namibië is met die onafhanklikheidwording van Suid-Afrika op 21 Maart 1990 amptelik in gebruik geneem. Die simbole is die vlag van Namibië, die Welwitschia in die Namibwoestyn, die visarend, die gemsbok en die leuse Unity, Liberty, Justice (Engels: “Eenheid, vryheid, geregtigheid”). Die wapenskild in blou en groen word deur ’n skuinsstreep in rooi met wit fraiings verdeel. In die vordere veld is ’n goue son. Twee in hul natuurlike kleure afgebeelde gemsbokke dien as skildhouers van die wapen regop op woestynsand. In die woestynsand groei ’n groen Welwitschia. Bo die wapenskild ’n in die landskleure geverfde visarend op ’n toque. Onder die wapen die leuse Unity, Liberty, Justice (“Eenheid, vryheid, geregtigheid”) Die verskeie elemente van die wapen verteenwoordig die volgende: Die wapenskild bevat die vlag van Namibië en beskik oor dieselfde simboliek. Dit staan vas in die sand van die duisendjarige Namibwoestyn. In hierdie sand groei die Welwitschia, een van die oudste plante wêreldwyd. Die visarend verteenwoordig die noordelike Namibië met sy waterhulpbronne. Die visarend is bekend vir sy deurdringende skree en sy kragtige liggaam.


Ds. John Pears (1790 - Somerset-Oos, 18 Junie 1866) was een van die eerste Skotse predikante wat goewerneur lord Charles Somerset na Suid-Afrika laat kom het om enersyds die tekort aan predikante te help verlig maar andersyds veral lidmate van die Nederduitse Gereformeerde Kerk te help verengels. Pears het sy teologiese opleiding aan die Universiteit van Aberdeen in Skotland ontvang. Voor hy predikant geword het, was hy onderwyser van 'n kerkskool in Kirkcaldy, waar hy omstreeks 1815 in noue aanraking gekom het met Edward Irving, 'n later berugte Skotse predikant na wie sy aanhangers, die Irvingiane, genoem is. Dit was 'n soort Apostoliese sekte wat daarop uit was om die verskillende kerkgenootskappe in een kerk saam te smelt en in dié sekte was 'n eienaardige mengsel van Roomse en Protestantse beginsels. Al is dit onbekend of Irving se opvattings 'n invloed op Pears gehad het, was hulle nietemin heg bevriend en het nog gereeld gekorrespondeer selfs tot aan Irving se dood in 1834, toe Pears reeds vyf jaar in Suid-Afrika was.


Die Bloed-snapper (Lutjanus sanguineus) is 'n vis wat voorkom in die westelike Indiese Oseaan, die Rooisee en aan die ooskus van Afrika vanaf die Persiese Golf tot by Algoabaai. In Engels staan die vis bekend as Blood snapper. Die volwasse vis het 'n prominente knop aan die voorkop en horisontale groewe agter die oë. Die vis is skarlaken van kleur en silwer aan die onderkant, die vinne is rooi tot pienk en die dak van die bek en lippe is geel. Die onvolwasse visse het 'n bruin streep oor die voorkop van die voorkant van die dorsale vin tot by die bokaak; daar is 'n swart kol aan die bokant van die stertvin se basis en die pensvin is dof swart. Die vis word tot 90 cm lank en weeg tot 22 kg. Die vis leef in rots en koraalriwwe in water van 10–100 m. Hulle vreet visse van die riwwe, krappe, mondpotiges, inkvis en soöplankton. Die visse is nagdiere en word min bedags gesien en paar in tropiese water. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa.


Die Dagbreek-jobvis (Pristipomoides filamentosus) is 'n vis wat voorkom in die Indiese-Pasifiese area, die Rooisee en aan die ooskus van Afrika vanaf Oman tot by Algoabaai. In Engels staan die vis bekend as die Rosy jobfish. Die vis se lyf is silwerig rooi tot rooi-bruin en word 1 meter lank en weeg tot 9 kg. Die vis leef op rotsriwwe in water wat 40–360 m diep is en vreet snags mondpotiges en sandvlooie. Hulle bereik volwassenheid wanneer hulle 35 cm lank is. Dit is ook 'n gewilde eetvis en sportvis. Die SADSAA rekord is 3.1 kg. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Bleeker P., 1852. Diagnostische beschrijvingen van nieuwe of weinig bekende vischsoorten van Sumatra. Tiental I - IV. Natuurkd. Tijdschr. Neder. Indië v. 3. 569-608. BioLib (en) Catalogue of Life[dooie skakel] (en) http://fishbase.org/summary/Pristipomoides-filamentosus.html Hierdie artikel is ’n saadjie. Voel vry om Wikipedia te help deur dit uit te brei.


Die Vyfsaal-papegaaivis (Scarus scaber) is 'n vis wat voorkom in die westelike Indiese Oseaan en aan die ooskus van Afrika vanaf Oman tot by Sodwanabaai. In Engels staan die vis bekend as die Saddled parrotfish. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Coastal Fishes of Southern Africa. Phil & Elaine Heemstra. 2004. ISBN 1-920033-01-7 Forsskål, Peter: Descriptiones animalium avium, amphibiorum, piscium, insectorum, vermium; quae in itinere orientali observavit... Post mortem auctoris edidit Carsten Niebuhr. Hauniae. Descr. Animalium . 1-20 + i-xxxiv + 1-164. Any 1775. BioLib http://www.fishbase.org/summary/Scarus-scaber.html


Eerw. Andries Dreyer (soms ook gespel "Dreijer") (Philadelphia, 10 Januarie 1872 - 31 Augustus 1938) was 'n sendeling, baanbreker-kerkhistorikus en eerste argivaris van die Nederduitse Gereformeerde Kerk, joernalis en Africana-versamelaar. Hy is op die dorpie Philadelphia in die Swartland noord van Kaapstad gebore as die oudste seun van Hendrik Cornelis Dreyer (1845-1901) en sy vrou, Engela Jacoba Blanckenberg. Hy gaan skool in die dorpskooltjie op sy tuisdorp en bekwaam hom aan die normaalkollege in Kaapstad as onderwyser van 1889 tot hy in Julie 1891 die derdeklas-onderwysersertifikaat behaal. In 1893 lê hy ook die matrikulasie-eksamen af en studeer daarna met die oog op sendingwerk aan die Victoria-kollege op Stellenbosch van 1893 tot 1894. Hy word hoof van die skool op Hermanuspietersfontein (die latere Hermanus), waar hy met geesdrif en toewyding werk. Met private studie het hy in 1896 in die sendelingeksamen van die NG Kerk geslaag en word in daardie jaar gelegitimeer, maar bearbei reeds van 1894 die lidmate van die moedergemeente Caledon op Hermanus.


Hendrik Wilhelm Struben (Duitsland, 9 Oktober 1840 - Kaapstad, 1915) was die broer van Frederick Struben, wat die eerste suksesvolle goudmynmaatskappy aan die Rand gevestig het. Hy is in Duitsland gebore terwyl sy ouers, wat in Engeland gewoon het, daar op besoek was. Hy kom in 1850 na Suid-Afrika en word groot in Pietermaritzburg voor hy 'n tyd lank in Kimberley gaan woon. Hy sluit hom by sy broer aan toe dié op die plaas Wilgespruit in die teenswoordige Roodepoort gaan woon waar hy prospekteer. Ná die ontdekking van goud het hy hom onttrek en in Rosebank, Kaapstad, gaan woon waar hy in 1915 oorlede is. Rosenthal, Eric. 1978. Encyclopaedia of Southern Africa. Cape Town and Johannesburg: Juta and Company Limited.


Die Klipvisse (Clinidae) is 'n vis-familie wat hoort tot die orde Perciformes. Daar is twintig genera met drie en tagtig spesies wat hoort tot dié familie en een en veertig van die spesies kom aan die Suider-Afrikaanse kus voor en al een en veertig dié spesies is endemies aan Suider-Afrika. Die familie is aan die klein kant, tussen 5 – 30 cm lank. Die lywe is lank en bedek met klein skubbe en die oë is hoog in die kop en naby mekaar. Die dorsale vin is lank. Die sylyn begin hoog en net na die pektorale vin buig dit afwaarts en gaan in 'n reguit lyn na die stert. Al die Suid-Afrikaanse spesies is vivipaar. Die visse is oor die algemeen goed gekamoefleer en pas goed in die getypoele, riviermondings, alge en kelp waar hulle leef. Die visse is karnivore en vreet onder andere klein skaaldiere en wurms.


Die Asiatiese kat (Engels: Asian), ook bekend as die Maleise kat (Malayan), is ’n kortharige katras soortgelyk aan die Birmaanse kat, maar met meer kleure en patrone. Die ras is in die 1980's begin teel. Die kat is van gemiddelde bou, met ’n gespierde, kompakte lyf met baie min vet. Die bors is breed en rond en die bene slank. Die stert is van gemiddelde lengte en die oë geel. Die kort pels is sag en blink. Daar is vier verskillende groepe: effekleure (insluitende die Bombaaikat, wat ’n swart Asiatiese kat is), gestreep, rookkleur en getint. Laasgenoemde word deur die Fédération Internationale Féline as ’n aparte ras, die Burmilla, geklassifiseer. Sy geaardheid is baie soos dié van die Birmaanse kat, een van die rasse wat gebruik is om die kat te teel. Hulle is intelligent, sosiaal en vriendelik met mense. Daar is ook ’n Asiatiese halflanghaarkat, wat soms die Tiffany genoem word. Dieselfde kleure word toegelaat as by die Asiatiese en die Birmaanse kat. Hulle is baie skaars en word in Brittanje erken, maar nie in Amerika nie.


Siktifkar (Russies: Сыктывкар) is die hoofstad van die Republiek van Komi, ’n federale deelgebied van Rusland. Die bevolking in 2014 was 241 982. Die stad is aan die Sisola-rivier geleë (wat die oorsprong was van sy oorspronklike naam, Oest-Sisolsk), naby die samevloei met die groter Witsjegda-rivier. Siktifkar se huidige naam kom van die Komi-naam vir die Sisola-rivier, Siktif, en die woord kar (stad). Siktifkar-webtuiste Geargiveer 30 Maart 2018 op Wayback Machine (ru) Geskiedenis (ru) Wikimedia Commons het meer media in die kategorie Siktifkar. Hierdie artikel is vertaal uit die Engelse Wikipedia


Abakan (Russies: Абака́н; Chakassies: Ағбан) is die hoofstad van die Republiek van Chakassië, ’n federale deelgebied van Rusland. Dit is geleë by die samevloei van die Jenisei- en die Abakan-rivier. Die bevolking in 2014 was 173 200. Abakan-webportaal (ru) Die strate van Abakan Wikimedia Commons het meer media in die kategorie Abakan. Hierdie artikel is vertaal uit die Engelse Wikipedia


Nenetsië (Russies: Ненецкий автономный округ, Nenetski Aftonomni okroeg; Nenetsies: Ненёцие автономной ӈокрук, Nenjotse aftonomnoi ɲokroek), ook bekend as die Nenets- Outonome Okroeg, is ’n outonome okroeg (’n deelgebied) van Rusland. Die hoofstad is Narjan-Mar. Dit het ’n oppervlak van 176 700 km2 en volgens die Russiese sensus van 2010 ’n inwonertal van 42 090. ’n Plan om Nenetsië en Archangelsk-oblast te verenig is op 13 Mei 2020 deur die goewerneurs van albei deelgebiede voorgelê, en ’n referendum is vir September dié jaar beplan. Die plan het egter groot teenstand gekry. Op 2 Julie 2020 was Nenetsië die enigstes deelgebied in die federasie met meer kiesers wat vir die plan as teen die plan gestem het. Die vereniging, wat reeds uitgestel was, is as gevolg daarvan heeltemal afgestel. Die arktiese ekologie van die streek het ’n paar unieke eienskappe wat flora en fauna betref vanweë die uiterse temperature. Ysbere en taksons eie aan die Barentsseestreek word hier aangetref. Die outonome okroeg beslaan ’n gebied van sowat 177 000 km2, meer as vier keer soveel as dié van Switserland en sowat die helfte van dié van die Amerikaanse deelstaat Missouri.